open-index/open-wikipedia-markdown huggingface dataset:
റോബിൻസ് ദ്വീപ് (ടാസ്മാനിയ)

ഓസ്‌ട്രേലിയയിലെ ടാസ്മേനിയയുടെ വടക്കുപടിഞ്ഞാറൻ തീരത്തെ ബാസ് കടലിടുക്കിൽ സ്ഥിതിചെയ്യുന്ന 9,900 ഹെക്ടർ (24,000 ഏക്കർ) വിസ്തൃതിയുള്ള ഒരു ദ്വീപാണ് **റോബിൻസ് ദ്വീപ്**. ടാസ്മാനിയൻ പ്രധാന കരയിൽനിന്ന് രൂക്ഷമായ വേലിയേറ്റമുള്ള റോബിൻസ് പാസേജ് എന്നറിയപ്പെടുന്ന പ്രദേശത്താൽ വേർതിരിക്കപ്പെട്ട ഈ ദ്വീപ് തെക്കുഭാഗത്തായി തൊട്ടടുത്ത വാക്കർ ദ്വീപിനടുത്താണ് സ്ഥിതിചെയ്യുന്നത്.
## ചരിത്രം
ടേബിൾ കേപ്പ് മുതൽ മക്വാരി തുറമുഖത്തിന്റെ പടിഞ്ഞാറ് ഭാഗത്തേക്കുവരെ വ്യാപിച്ചുകിടക്കുന്ന തദ്ദേശീയ വടക്കുപടിഞ്ഞാറൻ ഗോത്രത്തിന്റെ അധിവാസകേന്ദ്രത്തിന്റെ ഭാഗമായിരുന്ന ഈ ദ്വീപിൽ, പ്രത്യേകിച്ചും യൂറോപ്യൻ കോളനിവൽക്കരണത്തിന് മുമ്പ് പാർപർലോഹൈനർ ബാൻഡാണ് താമസിച്ചിരുന്നത്.

## അവലംബം
നർക്കോട്ടിക് ഡ്രഗ്സ് ആന്റ് സൈക്കോട്രോപിക് സബ്സ്റ്റൻസസ് ആക്റ്റ് (സുഡാൻ)

മയക്കുമരുന്നുമായ് ബന്ധപ്പെട്ട്, സുഡാനിൻ 1994-ൽ പാസാക്കിയ നിയമമാണ് **നർക്കോട്ടിക് ഡ്രഗ്സ് ആന്റ് സൈക്കോട്രാപിക് സബ്സ്റ്റൻസസ് ആക്റ്റ്.**  ഇത്, ആ രാജ്യത്തിന്റെ ഉടമ്പടി ബാധ്യതകൾ മയക്കുമരുന്നുകൾക്കായുള്ള സിംഗിൾ കൺവെൻഷൻ, സൈക്കോട്രോപിക് ലഹരിവസ്തുക്കളുടെ കൺവെൻഷൻ, മയക്കുമരുന്നുകളിലെയും സൈക്കോട്രോപിക് ലഹരിവസ്തുക്കളിലെയും അനധികൃത കടത്തിനെതിരായ ഐക്യരാഷ്ട്ര കൺവെൻഷൻ എന്നിവ പ്രകാരം രൂപകൽപ്പന ചെയ്തിട്ടുള്ളതാണ്. 

## അവലംബം

* മയക്കുമരുന്ന് മരുന്നുകളും സൈക്കോട്രോപിക് ലഹരിവസ്തു നിയമവും, 1994  .

വർഗ്ഗം:മയക്കുമരുന്ന്
വർഗ്ഗം:നിയമങ്ങൾ
ബായോ ടേപിസ്ട്രി

ഹെയ്സ്റ്റിങ്സ് യുദ്ധത്തിലെ ഹരോൾഡ് രാജാവിന്റെ പതനവും നോർമന്റെ വിജയവും 80മീറ്റർ വലിപ്പമുള്ള ലിനൻ തുണിയിൽ ആലേഖനം ചെയ്ത ചിത്രയവനികയാണ് **ബായോ ടേപിസ്റ്റ്രി** (). വില്യമിന്റെ നേതൃത്വത്തിൽ നോർമൻകാർ തിരിച്ചുവന്ന് ഇംഗ്ലണ്ടിലെ അപ്പോഴത്തെ രാജാവായിരുന്ന ഹാരോൾഡിനെ സ്ഥാനഭ്രഷ്ടനാക്കിയേക്കുമെന്ന് അദ്ദേഹത്തെ ഒരു ഭൃത്യൻ അറിയിക്കുന്നതായി ഇതിൽ ചിത്രീകരിച്ചിരിക്കുന്നു. തുറിച്ച കണ്ണുകളുമായി ധൂമകേതുവിനെ നോക്കിനിൽക്കുന്ന കാണികൾ, തളർന്ന് അവശനായി സിംഹാസനത്തിൽ ഇരിക്കുന്ന ഹാരോൾഡ് രാജാവ്, വിശാലമായ വാലുമായി മാനത്ത് ഹാലി - ഇതെല്ലാം ബായോടേപിസ്റ്റ്രിയിൽ ദൃശ്യമാണ്.

വർഗ്ഗം:ചിത്രങ്ങൾ
സ്ത്രീ വന്ധ്യംകരണം

**ട്യൂബുൾ ലിഗേഷൻ** / **ട്യൂബക്ടമി** (**സ്ത്രീ വന്ധ്യംകരണം**) സ്ത്രീയുടെ ഫെല്ലോപിയൻ ട്യൂബ് ശസ്ത്രക്രിയ വഴി ബ്ലോക്ക് ചെയ്യുകയാണ് ചെയ്യുന്നത്. ഫെല്ല്യോപ്യൻ ട്യൂബ് അഥവാ അണ്ഡവാഹിനിക്കുഴൽ തടസപ്പെടുത്തുന്നതോടെ അണ്ഡത്തിന് ഓവറിയിൽ നിന്നും ബീജസങ്കലനത്തിന് സാധിക്കാതെ വരുന്നു. ഇത് സ്ത്രീ ഗർഭിണി ആകുന്നത് തടയുന്നു. ശരിയായ രീതിയിൽ നടത്തിയാൽ സ്ത്രീ വന്ധ്യംകരണം വളരെ ഫലപ്രദമായ ഒരു ഗർഭ നിരോധന മാർഗമാണ്. ട്യൂബൽ ലിഗേഷൻ വന്ധ്യംകരണത്തിന്റെയും ജനന നിയന്ത്രണത്തിന്റെയും സ്ഥിരമായ ഒരു രീതിയായി കണക്കാക്കപ്പെടുന്നു. 

ട്യൂബക്ടമി ചെയ്ത ശേഷം വീണ്ടും കുട്ടികൾ വേണമെന്ന് ആഗ്രഹമുണ്ടെങ്കിൽ ഫെല്ലോപിയൻ ട്യൂബുകൾ വീണ്ടും കൂട്ടിച്ചേർക്കാനും സാധിക്കും. ലാപ്‌റോസ്‌കോപിയിലൂടെയും ട്യൂബക്ടമി ചെയ്യാം. സിസേറിയനിലൂടെയാണ് കുഞ്ഞു പിറക്കുന്നതെങ്കിൽ സിസേറിയന്റെ കൂടെത്തന്നെ ഇത് ചെയ്യാൻ സാധിക്കും. ഇതിനെ പി.പി.എസ് ശസ്ത്രക്രിയ എന്ന് വിളിക്കുന്നു. പ്രസവത്തിനു സിസേറിയൻ ശസ്ത്രക്രിയ ചെയ്യുന്നവർക്ക് ഇത് ഏറെ സൗകര്യപ്രദമാണ്.

## മെഡിക്കൽ ഉപയോഗങ്ങൾ

### ഗർഭനിരോധന മാർഗ്ഗമായി ഉപയോഗിക്കുന്നതിനുള്ള ഗുണങ്ങളും നേട്ടങ്ങളും

#### ഉയർന്ന ഫലപ്രാപ്തി

## അപകടങ്ങളും സങ്കീർണതകളും

### പാർശ്വ ഫലങ്ങൾ

## ദോഷഫലങ്ങൾ

## അവലംബം

വർഗ്ഗം:ഗർഭനിരോധനമാർഗ്ഗങ്ങൾ
ഐസ് -196°C

ജി.ആർ. ഇന്ദുഗോപൻ എഴുതിയ മലയാളത്തിലെ  സയൻസ് ഫിക്ഷൻ നോവലാണ് **ഐസ്-196°C**. ഒരേ മനുഷ്യൻ, ഒരേ ജീവിതകാലത്തു് രണ്ടു ജന്മങ്ങളിലായി കടന്നുപോകുന്ന അപൂർവ്വവും അദ്ഭുതകരവുമായൊരു പരസ്പരപ്രതികാരത്തിന്റെ കഥയാണിത്.

## പ്രമേയം
കുട്ടിക്കാലത്ത് ഒരേ വീട്ടിൽ താമസിച്ച് ഒരേ ഭക്ഷണം കഴിച്ച് ഒരേ കലാലയത്തിൽ പഠിച്ച് ഒരേ സ്ഥാപനത്തിൽ ജോലി ചെയ്ത ബിന്ദുവും രശ്മിയും എന്ന് പേരായ രണ്ട് പേർ. ഇടക്കാലത്ത് അവർ തമ്മിൽ പിണങ്ങുന്നു. ആ പിണക്കത്തിന്റെ കാരണം അവരുടെ ഒരു കൂട്ടുകാരിയാണ്. അവിടെ നിന്ന് ഒരേ ജീവിതകാലത്തു് രണ്ടു ജന്മങ്ങളിലായി പ്രതികാരത്തിനു ദാഹിച്ചു കഴിയുന്ന, ശാസ്ത്രീയ പിൻബലത്തിൽ കാര്യങ്ങൾ മുന്നോട്ട് പോകുന്ന അത്ഭുങ്ങളാണ് കഥയുടെ ഇതിവൃത്തം. ഭാവി നമുക്കായി കരുതിവച്ചിരിക്കുന്ന ശാസ്ത്രസാങ്കേതികവിദ്യയുടെ അദ്ഭുതലോകമാണു് കഥാഗതിയെ മുന്നോട്ട് നയിക്കുന്നത്. 2003 മുതൽ 2050 വരെയുള്ള കാലഘട്ടം. 

മലയാളസാഹിത്യത്തിൽ ഐസ്-196°C ഒരു പരീക്ഷണം തന്നെയായിരുന്നു. മനുഷ്യനെയും മനസ്സിനെയും നമ്മെയുമൊക്കെ നിയന്ത്രിക്കാൻ പോകുന്ന ഭാവിയെക്കുറിച്ചുള്ള, നിഷേധിക്കാനാകാത്ത വരുംകാല ശാസ്ത്രസത്യത്തിന്റെ ശക്തിയെക്കുറിച്ചാണ് നോവൽ സംസാരിക്കുന്നത്.നാനോ നോവൽ എന്ന് ടൈറ്റിലിൽ പറയുന്നുണ്ടെങ്കിലും അത് വലിപ്പം കൊണ്ടല്ല മറിച്ച് നാനോടെക്നൊളജി ഉപയോഗിച്ചു കൊണ്ട് ഭാവിയിൽ നടക്കാൻ സാധ്യതയുള്ള വിഷയം പ്രതിപാദിക്കുന്നത് കൊണ്ടാണ്. നോവലിനെ കുറിച്ചുള്ള പഠനം നിർവ്വഹിച്ചിരിക്കുന്നത് ഡോ. കെ. ബാബു ജോസഫ് ആണ്.

## അവലംബം

വർഗ്ഗം:മലയാളം നോവലുകൾ
വർഗ്ഗം:ശാസ്ത്രസാഹിത്യകൃതികൾ
അക്കരൈ എസ്. സ്വർണലത

കർണാടക സംഗീതജ്ഞയും വയലിനിസ്റ്റുമാണ് **അക്കരൈ എസ്. സ്വർണലത**. സ്വ‍ർണലതയും സഹോദരി അക്കരൈ എസ്. ശുഭലക്ഷ്മിയോടൊത്ത് *അക്കരൈ സിസ്റ്റേഴ്സ്* എന്ന പേരിൽ നിരവധി സംഗീത പരിപാടികൾ നടത്തി വരുന്നു. 

## ജീവിതരേഖ
സംഗീത കുടുംബത്തിലാണ് ജനനം. മുത്തശ്ശൻ ശുചീന്ദ്രം എസ്.പി. ശിവ സുബ്രമണ്യം വയലിനിസ്റ്റും അനവധി കീർത്തനങ്ങളുടെ രചയിതാവുമായിരുന്നു. മുത്തശ്ശി ഹരികഥ കലാകാരിയും. വയലിനിസിറ്റും കർണാടക സംഗീതജ്ഞനുമായ  അക്കരൈ സ്വാമിനാഥനാണ് പിതാവ്. ആദ്യ ഗുരു അച്ഛനായിരുന്നു. എട്ടാം വയസിൽ അരങ്ങേറ്റം കുറിച്ചു. ഒ.വി. സുബ്രമണ്യം, മകൾ പത്മ നടേശൻ എന്നിവരോടും സംഗീതം അഭ്യസിച്ചു. പി.എസ്. നാരായണ സ്വാമി, ചിത്രവീണ എൻ. രവികിരൺ എന്നിവരുടെ പക്കലും  പരിശീലനം നേടി. മദ്രാസ് സർവകലാശാലയിൽ നിന്ന് സംഗീതത്തിൽ സ്വർണമോഡലോടെ എം.എ ബിരുദം നേടി. നിരവധി വിദേശ രാജ്യങ്ങളിൽ സംഗീത പരിപാടികൾ അവതരിപ്പിച്ചു. പോപ്പ് ബാൻഡുകളുമായി ചേർന്നും സ്വീഡനിലെ ജാസ് വാദകരുമായി ചേർന്നും സംഗീതം അവതരിപ്പിച്ചു.

ടി.എം. കൃഷ്ണ, ചിത്രവീണ എൻ. രവികിരൺ, ഹൈദരാബാദ് സിസ്റ്റേഴ്സ്, പി. ഉണ്ണിക്കൃഷ്ണൻ തുടങ്ങി  നിരവധി പ്രമുഖരുടെ കച്ചേരിക്ക് വയലിൻ വായിച്ചിട്ടുണ്ട്. ആകാശവാണിയിലും ദൂരദർശനിലും എ ഗ്രേഡ് ആർട്ടിസ്റ്റാണ്. ആനന്ദ താണ്ഡവം, ഡുവൽ ബോ, ഇത് സൗഖ്യം, ഡിസംബർ സീസൺ തുടങ്ങി നിരവധി സംഗീത ആൽബങ്ങൾ പുറത്തിറക്കി. 
## ആൽബങ്ങൾ
* ആനന്ദ താണ്ഡവം
* ഡുവൽ ബോ
* ഇത് സൗഖ്യം
* ഡിസംബർ സീസൺ
## പുരസ്കാരങ്ങൾ

* കലാശ്രീ
* സംഗീത ഭാസ്കര
* യുവകലാനിധി

## അവലംബം

## അധിക വായനയ്ക്ക്
*  Best of both worlds 
* Take a bow, Akkarai    
*  വെബ് സൈറ്റ്   
വർഗ്ഗം:കർണ്ണാടകസംഗീതജ്ഞർ
വർഗ്ഗം:വയലിനിസ്റ്റുകൾ
നർക്കോട്ടിക് ഡ്രഗ്സ് ആന്റ് സൈക്കോട്രോപിക് സബ്സ്റ്റൻസസ് ആക്റ്റ് (എസ്റ്റോണിയ)

മയക്കുമരുന്ന് നിയന്ത്രണവുമായി ബന്ധപ്പെട്ട് 1997 ജൂൺ 11 ന് എസ്റ്റോണിയ പാസാക്കിയ നിയമമാണ്  **നർക്കോട്ടിക് ഡ്രഗ്സ് ആന്റ് സൈക്കോട്രാപിക് സബ്സ്റ്റൻസസ് ആക്റ്റ് (എസ്റ്റോണിയ)**. മയക്കുമരുന്ന് മരുന്നുകൾക്കായുള്ള ഏക കൺവെൻഷൻ, സൈക്കോട്രോപിക് ലഹരിവസ്തുക്കളുടെ കൺവെൻഷൻ, അനധികൃത ലഹരിവ്യാപാരത്തിനെതിരായ ഐക്യരാഷ്ട്ര കൺവെൻഷൻ എന്നിവ പ്രകാരം ആ രാജ്യത്തിന്റെ ഉടമ്പടി ബാധ്യതകൾ നിറവേറ്റുന്നതിനായി രൂപകൽപ്പന ചെയ്ത ഒരു നിയമമാണിത്.     
മയക്കുമരുന്ന് ആസക്തി തടയുന്നതിനും സ്വമേധയാ ആശുപത്രിയിൽ പ്രവേശിപ്പിക്കുന്നതുൾപ്പെടെയുള്ള ചികിത്സയ്ക്കും ഈ നിയമം വ്യവസ്ഥ ചെയ്യുന്നു . 

## അവലംബം

* മയക്കുമരുന്ന് മരുന്നുകളും സൈക്കോട്രോപിക് ലഹരിവസ്തു നിയമവും  .

വർഗ്ഗം:മയക്കുമരുന്ന്
വർഗ്ഗം:നിയമങ്ങൾ
ബ്രൂണി ദ്വീപ്

**ബ്രൂണി ദ്വീപ്**, (ന്യൂനോൺ: ലുനാവന്ന-അലോന്ന) ഓസ്‌ട്രേലിയയിലെ ടാസ്മേനിയയുടെ തെക്കുകിഴക്കൻ തീരപ്രദേശത്തായി സ്ഥിതിചെയ്യുന്നതും ഏകദേശം 362 ചതുരശ്ര കിലോമീറ്റർ (89,000 ഏക്കർ) വിസ്തൃതിയുള്ളതുമായ ഒരു ദ്വീപാണ്. ടാസ്മാനിയൻ പ്രധാന കരയിൽ നിന്ന് ഡി എൻട്രെകാസ്റ്റോക്സ് ചാനലാൽ വേർതിരിക്കപ്പെടുന്ന ദ്വീപിന്റെ കിഴക്കൻ തീരം ടാസ്മാൻ കടലിനുള്ളിലായി സ്ഥിതിചെയ്യുന്നു. ദ്വീപിന്റെ വടക്കുകിഴക്കായി സ്റ്റോം ബേ സ്ഥിതി ചെയ്യുന്നു. ഫ്രഞ്ച് പര്യവേക്ഷകനായ ബ്രൂണി ഡി എൻട്രെകാസ്റ്റോക്സിന്റെ പേരാണ് ദ്വീപിനും സമീപത്തെ ജലമാർഗ്ഗത്തിനും നൽകിയിരിക്കുന്നത്. ഇതിന്റെ പരമ്പരാഗത ആദിവാസി പേരായ ലുനവന്ന-അലോന്ന എന്നത് രണ്ട് ദ്വീപ് വാസസ്ഥലങ്ങളായ അലോന്ന, ലുനവന്ന എന്നിവയുടെ പേരായി നിലനിൽക്കുന്നു.
## ഭൂമിശാസ്ത്രം
ഭൂമിശാസ്ത്രപരമായി, യഥാർത്ഥത്തിൽ നോർത്ത് ബ്രൂണി, സൗത്ത് ബ്രൂണി എന്നിങ്ങനെ രണ്ട് ഭൂപ്രദേശങ്ങളായ ബ്രൂണി ദ്വീപ് നീളമുള്ളതും ഇടുങ്ങിയതുമായ ഒരു മണൽ ഭൂസന്ധിയാൽ (പലപ്പോഴും “ദ നെക്ക്” എന്ന് വിളിക്കപ്പെടുന്നു) യോജിപ്പിക്കപ്പെടുന്നു. ബ്രൂണി ദ്വീപിന്റെ ആകെ നീളം ഏകദേശം 50 കിലോമീറ്റർ (31 മൈൽ) ആണ്. ഹോളിഡേ വില്ലേജായ ഡെന്നസ് പോയിന്റ് നോർത്ത് ബ്രൂണിയിൽ സ്ഥിതിചെയ്യുമ്പോൾ അലോന്ന, അഡ്വഞ്ചർ ബേ, ലുനാവന്ന എന്നീ പട്ടണങ്ങൾ സൗത്ത് ബ്രൂണിയിലാണുള്ളത്. 

ജനവാസ കേന്ദ്രങ്ങൾക്ക് പുറത്തുള്ള മേച്ചിൽസ്ഥലങ്ങൾക്കു പുറമേ വരണ്ട യൂക്കാലിപ്റ്റസ് വനത്തിന്റെ വലിയ ഭാഗങ്ങളാൽ ദ്വീപ് ആവരണം ചെയ്യപ്പെട്ടിരിക്കുന്നു. ഉൾനാടൻ വനപ്രദേശങ്ങളിൽ മരം മുറിയ്ക്കൽ വ്യാപകമാണെങ്കിലും കൂടുതലും തെക്കുകിഴക്കൻ തീരത്തുള്ള മറ്റ് വലിയ ഭാഗങ്ങൾ സൗത്ത് ബ്രൂണി ദേശീയോദ്യാനമായി സംരക്ഷിക്കപ്പെടുന്നു.

## അവലംബം
ഹന്ന മൈലി

ഒരു സ്കോട്ടിഷ് മത്സര നീന്തൽതാരമാണ് **ഹന്ന ലൂയിസ് മൈലി** (ജനനം: 8 ഓഗസ്റ്റ് 1989) ഇൻവെറൂറി നീന്തൽ കേന്ദ്രത്തിലായിരുന്നു മൈലി പരിശീലനം നേടിയത്. മൂന്ന് ഒളിമ്പിക് ഗെയിംസിൽ ഗ്രേറ്റ് ബ്രിട്ടനെ പ്രതിനിധീകരിച്ച് 400 മീറ്റർ ഇൻഡിവിഡുയൽ മെഡ്‌ലിയിൽ ഫൈനലിലെത്തി. 2008-ൽ ആറാം സ്ഥാനത്തും 2012-ൽ അഞ്ചാമതും 2016-ൽ നാലാമതും എത്തി.മൈലി 400 മീറ്റർ ഇൻഡിവിഡുയൽ മെഡ്‌ലിയിലും മുൻ ലോക ഷോർട്ട് കോഴ്‌സ് ചാമ്പ്യൻ (2012), യൂറോപ്യൻ ചാമ്പ്യൻ (2010), ഗ്രേറ്റ് ബ്രിട്ടനെ പ്രതിനിധീകരിച്ച് രണ്ട് തവണ യൂറോപ്യൻ ഷോർട്ട് കോഴ്‌സ് ചാമ്പ്യൻ (2009, 2012), സ്‌കോട്ട്‌ലൻഡിനെ പ്രതിനിധീകരിച്ച് രണ്ടുതവണ കോമൺ‌വെൽത്ത് ചാമ്പ്യൻ (2010, 2014) എന്നിവയും ആയിരുന്നു.
## നീന്തൽ ജീവിതം
2010-ലെ കോമൺ‌വെൽത്ത് ഗെയിംസിൽ സ്‌കോട്ട്‌ലൻഡിനെ പ്രതിനിധീകരിച്ച് 400 മീറ്റർ ഇൻഡിവിഡുയൽ മെഡ്‌ലിയിൽ അവർ സ്വർണം നേടി.

2008-ലെ സമ്മർ ഒളിമ്പിക്സിൽ 200 മീറ്ററിലും 400 മീറ്ററിലും ഇൻഡിവിഡുയൽ മെഡ്‌ലി നീന്തൽ മത്സരങ്ങളിൽ ഗ്രേറ്റ് ബ്രിട്ടനെ പ്രതിനിധീകരിച്ച മൈലി 2012-ലെ സമ്മർ ഒളിമ്പിക്സിൽ 400 മീറ്റർ ഇൻഡിവിഡുയൽ മെഡ്‌ലിയിൽ ഗ്രേറ്റ് ബ്രിട്ടനെ പ്രതിനിധീകരിച്ച് അഞ്ചാം സ്ഥാനം നേടി.

2012-ൽ മൈലി വേൾഡ് ആന്റ് യൂറോപ്യൻ 400 മീറ്റർ ഇൻഡിവിഡുയൽ മെഡ്‌ലി ഷോർട്ട് കോഴ്‌സ് ചാമ്പ്യനുമായി. 1999-ൽ സ്യൂ റോൾഫിന് ശേഷം യൂറോപ്യൻ ഷോർട്ട് കോഴ്‌സ് ചാമ്പ്യൻഷിപ്പിൽ മൂന്ന് വ്യക്തിഗത മെഡലുകൾ നേടിയ ആദ്യത്തെ ബ്രിട്ടീഷ് നീന്തൽ താരമായി അവർ മാറി. വേൾഡ് ഷോർട്ട് കോഴ്സ് ചാമ്പ്യൻഷിപ്പിൽ മൈലി രണ്ട് മെഡലുകൾ നേടി.  അതിൽ കരിയറിലെ ആദ്യത്തെ ലോക കിരീടം ഉൾപ്പെടുന്നു. 

ഗ്ലാസ്‌ഗോയിൽ നടന്ന 2014-ലെ കോമൺ‌വെൽത്ത് ഗെയിംസിൽ 400 മീറ്റർ ഇൻഡിവിഡുയൽ മെഡ്‌ലി കിരീടം നിലനിർത്തി.   ഗെയിംസിൽ ഏഴ് ഫൈനലുകളിൽ എത്തിയ മൈലി 200 മീറ്റർ ഫ്രീസ്റ്റൈലിലും 400 മീറ്റർ ഇൻഡിവിഡുയൽ മെഡ്‌ലിയിലും ആകെ രണ്ട് മെഡലുകൾ നേടി. 

സ്വർണവും മൊത്തം ആറ് മെഡലുകളും നേടി 2015 ഫെബ്രുവരിയിൽ അരീന പ്രോ നീന്തൽ പരമ്പരയിൽ അരങ്ങേറ്റം കുറിച്ചു.ഏറ്റവും ശക്തമായ ഇവന്റിൽ സ്വർണം ഉൾപ്പെടെ 2017 മാർച്ചിൽ അവർ രണ്ട് മെഡലുകൾ കൂടി ചേർത്തു. 
കെല്ലോഗ്സ് ഫ്രീ കിഡ്സ് നീന്തൽ കാമ്പെയ്‌നെയാണ് ഹന്നാ മൈലി ഇപ്പോൾ പിന്തുണയ്ക്കുന്നത്.

ഇംഗ്ലണ്ടിലെ വിൽ‌ട്ട്ഷയറിലെ സ്വിൻ‌ഡോണിലാണ് അവർ ജനിച്ചത്.  ജനിച്ച് ഏതാനും മാസങ്ങൾക്ക് ശേഷം സ്കോട്ട്‌ലൻഡിലെ ഇൻ‌വെറൂറിയിലേക്ക് താമസം മാറ്റി. അവിടെ റോബർട്ട് ഗോർഡൻ സർവകലാശാലയിൽ നിന്ന് ബിരുദം നേടുന്നതിനുമുമ്പ് ഇൻ‌വെറൂറി അക്കാദമിയിൽ ചേർന്നു. 

2019-ൽ ഗ്ലാസ്‌ഗോയിൽ നടക്കുന്ന ലെൻ ഷോർട്ട് കോഴ്‌സ് ചാമ്പ്യൻഷിപ്പിന്റെ അംബാസഡറാണ് മൈലി.

## വ്യക്തിഗത മികച്ചവയും റെക്കോർഡുകളും

## അവലംബം

## പുറത്തേക്കുള്ള കണ്ണികൾ
*British Swimming athlete profile
*Scottish Swimming athlete profile 
*British Olympic Association athlete profile

വർഗ്ഗം:ഗ്രേറ്റ് ബ്രിട്ടനിലെ ഒളിമ്പിക് നീന്തൽ താരങ്ങൾ
വർഗ്ഗം:1989-ൽ ജനിച്ചവർ
സ്യൂ റോൾഫ്

ഗ്രേറ്റ് ബ്രിട്ടനിൽ നിന്നുള്ള ഒരു മുൻ ഫ്രീസ്റ്റൈലും മെഡ്‌ലി നീന്തൽ താരവുമാണ് **സൂസൻ റോൾഫ്** (ജനനം: 15 മെയ് 1978). 2000-ലെ സമ്മർ ഒളിമ്പിക്സിലും പങ്കെടുത്തിരുന്നു.
## നീന്തൽ ജീവിതം
1990 കളിൽ ബ്രിട്ടീഷ് വനിതാ നീന്തലിൽ ആധിപത്യം പുലർത്തിയ താരങ്ങളിലൊന്നാണ് റോൾഫ്. അവരുടെ കോമൺ‌വെൽത്ത് ഗെയിംസ് മെഡലിൽ മൂന്ന് സ്വർണം, ഒരു വെള്ളി, രണ്ട് വെങ്കലം എന്നിവ ഉൾപ്പെടുന്നു. കാനഡയിലെ വിക്ടോറിയയിൽ നടന്ന 1994-ലെ  കോമൺ‌വെൽത്ത് ഗെയിംസിൽ 4 x 100 മീറ്റർ ഫ്രീസ്റ്റൈൽ റിലേയിൽ സ്വർണം നേടിയ അവർ നാല് ഇനങ്ങളിൽ ഇംഗ്ലണ്ടിനെ പ്രതിനിധീകരിച്ചു. നാലുവർഷത്തിനുശേഷം അഞ്ച് മത്സരങ്ങളിൽ ഇംഗ്ലണ്ടിനെ പ്രതിനിധീകരിച്ച് 1998-ൽ മലേഷ്യയിലെ ക്വാലാലംപൂരിൽ നടന്ന കോമൺ‌വെൽത്ത് ഗെയിംസിൽ രണ്ട് സ്വർണ്ണ മെഡലുകൾ ഉൾപ്പെടെ അഞ്ചിലും മെഡൽ നേടി.

50 മീറ്റർ ഫ്രീസ്റ്റൈലിൽ (1994, 1995, 1997, 1998) ബ്രിട്ടീഷ് ചാമ്പ്യൻഷിപ്പിൽ നാല് തവണ വിജയിയും 100 മീറ്റർ ഫ്രീസ്റ്റൈലിൽ (1994, 1995, 1998, 1999) നാല് തവണ വിജയിയും 2000 ൽ 200 മീറ്റർ ഫ്രീസ്റ്റൈൽ ചാമ്പ്യനുമാണ്. 1994 ൽ 50 മീറ്റർ ബട്ടർഫ്ലൈ കിരീടവും 200 മീറ്ററിൽ (1994, 1995, 1997, 1998, 1999, 2000) ആറ് തവണ ചാമ്പ്യനുമായിരുന്നു. 

## അവലംബം

* FINA athlete profile 
* 

വർഗ്ഗം:2000-ലെ സമ്മർ ഒളിമ്പിക്സിലെ നീന്തൽ താരങ്ങൾ
വർഗ്ഗം:1978-ൽ ജനിച്ചവർ
വർഗ്ഗം:ഗ്രേറ്റ് ബ്രിട്ടനിലെ ഒളിമ്പിക് നീന്തൽ താരങ്ങൾ
എസ്. ചട്ടനാഥ കരയാളർ

നിരവധി നിയമ നിർമ്മാണ സമിതി കളിൽ അംഗവും ജില്ലാ ജഡ്ജിയുമായിരുന്നു **ചട്ടനാഥ കരയാളർ**(1896 - 30 സെപ്റ്റംബ‍ർ 1972). തിരുവിതാംകൂറിൽ നിയമസഭാംഗമായിരുന്നു. 
## ജീവിതരേഖ
റാവുസാഹിബ് എസ്. സുബ്രഹ്മണ്യക്കരയാളരുടെ മകനായി 1072 തുലാം ഒന്നിന് ചട്ടനാഥക്കര യാളർ ജനിച്ചു. തൃശ്ശിനാപ്പള്ളി സെന്റ് തോമസ് കോളേജിൽ നിന്നും ബി. ഏ. (ഹിസറി) പാസ്സായശേഷം തിരുവനന്തപുരം ലോകോളേജിൽ നിന്നും നിയമബിരുദം നേടി. ഹൈക്കോടതിയിൽ പ്രാക്ടീസാരംഭിച്ചു. 1931-ൽ തിരുവിതാംകൂറിൽ നിയമസഭാംഗമായി. ജില്ലാജഡ്ജി, നിരവധിനിയമ നിർമ്മാണ സമിതി കളിൽ അംഗം, ശ്രീ ചിത്രാ സ്റ്റേറ്റ് കൗൺസിൽ അംഗം, ശ്രീമൂലം പ്രജാസഭയിൽ ഡപ്യൂട്ടി പ്രസിഡന്റ് എന്നീ നിലകളിൽ അദ്ദേഹം പ്രശസ്തസേവനമനുഷ്ഠിച്ചു. രാജ്യസേവാനിരതനെന്ന ബഹുമതിക്കർഹനായി. 3 ഏപ്രിൽ 1952 മുതൽ 2 ഏപ്രിൽ 1958 വരെയും 3 ഏപ്രിൽ 1958 മുതൽ 2 ഏപ്രിൽ 1964 വരെയും രാജ്യസഭാംഗമായിരുന്നു. 

ട്രാവൻകൂർ നാഷനൽ ആൻഡ് ക്വയിലോൺ ബാങ്ക് ഡയറക്ടറും കളമശ്ശേരി ട്രാവൻകൂർ ഒഗലെ ഗ്ലാസ്‌ കമ്പനി ചെയ‍ർമാനുമായിരുന്നു.

1972 സെപ്റ്റംബർ 30-ാം തീയതി തിരുവനന്തപുരത്ത് അന്തരിച്ചു.

## പുരസ്കാരങ്ങൾ
* രാജ്യസേവാനിരതനെന്ന ബഹുമതി
## അവലംബം


വർഗ്ഗം:രാജ്യസഭാംഗങ്ങൾ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ശ്രീമൂലം അസംബ്ലി അംഗങ്ങൾ
വർഗ്ഗം:1896-ൽ ജനിച്ചവർ
വർഗ്ഗം:ഒക്ടോബർ 15-ന് ജനിച്ചവർ
വർഗ്ഗം:1972-ൽ മരിച്ചവർ
വർഗ്ഗം:സെപ്റ്റംബർ 30-ന് മരിച്ചവർ
വർഗ്ഗം:രാജ്യസേവാനിരത ബഹുമതി ലഭിച്ചവർ
പർണാസസ് (മാന്റെഗ്ന)

1497-ൽ ഇറ്റാലിയൻ നവോത്ഥാന ചിത്രകാരനായിരുന്ന ആൻഡ്രിയ മാന്റെഗ്ന വരച്ച ഒരു ചിത്രമാണ് **പർണാസസ്.** പാരീസിലെ മ്യൂസി ഡു ലൂവ്രിലാണ് ഈ ചിത്രം പ്രദർശിപ്പിച്ചിരിക്കുന്നത്.
## ചരിത്രം
മാന്റുവയിലെ ഡക്കൽ കൊട്ടാരത്തിൽ ഇസബെല്ലാ ഡി എസ്റ്റെയുടെ സ്വകാര്യമുറിയ്ക്കു (കാബിനറ്റ്) വേണ്ടി മാന്റെഗ്ന വരച്ച ആദ്യ ചിത്രമാണ് പർണാസസ്. 
## ചിത്രകാരനെക്കുറിച്ച്

ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ. ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.

## ഉറവിടങ്ങൾ
*

വർഗ്ഗം:ലൂവ്രെയിലെ ഇറ്റാലിയൻ കലാകാരന്മാരുടെ ചിത്രങ്ങൾ
വർഗ്ഗം:1497-ലെ പെയിന്റിംഗുകൾ
അരെക്കോലിൻ

അടക്കയിൽ കാണപ്പെടുന്ന നിക്കോട്ടിനിക് ആസിഡ് അധിഷ്ഠിത ആൽക്കലോയിഡാണ് **അരെക്കോലിൻ**. ഗന്ധമില്ലാത്ത എണ്ണമയമുള്ള ദ്രാവകമാണിത്. ഇതിന് ആഹ്ളാദവും വിശ്രമവും അനുഭവിപ്പിക്കാനാവും. ദുർഗന്ധമില്ലാത്ത എണ്ണമയമുള്ള ദ്രാവകമാണിത്. ഇതിന് യുഫോറിയ എന്ന അവസ്ഥയുണ്ടാക്കാൻ സാധിക്കുന്നതിലൂടെ വിശ്രമാവസ്ഥ സൃഷ്ടിക്കാനാവും.  
## രസതന്ത്രം
pKa ~ 6.8. ഉള്ള സമ്മിശ്രസംഖ്യാഗണമുള്ള ഒരു ആൽക്കലിയാണ് **അരെക്കോലിൻ.**    നീരാവിയിൽ അസ്ഥിരമാണ്. ലവണങ്ങളുടെ സാന്നിധ്യത്തിൽ ഈഥർ ഉപയോഗിച്ച് വെള്ളത്തിൽ നിന്ന് വേർതിരിച്ചെടുക്കാൻ കഴിയും. അടിസ്ഥാനപരമായിരിക്കുന്നതിനാൽ, അരെക്കോലിൻ ആസിഡുകളുള്ള ലവണങ്ങൾ ഉണ്ടാക്കുന്നു. ലവണങ്ങൾ ക്രിസ്റ്റലീകൃതമാണ്.

## ഫാർമക്കോളജി
അടയ്ക്കയിൽ, കേന്ദ്രനാഡീവ്യവസ്ഥയുടെ പ്രതികരണങ്ങൾക്ക് കാരണമാകുന്ന പ്രാഥമിക സജീവ ഘടകമാണ് അരെക്കോലിൻ. അരെക്കോളിനെ നിക്കോട്ടിനുമായി താരതമ്യപ്പെടുത്തിയാൽ, നിക്കോട്ടിൻ പ്രാഥമികമായി പ്രവർത്തിക്കുന്നത് നിക്കോട്ടിനിക് അസറ്റൈൽകോളിൻ റിസപ്റ്ററിലാണ് .   നിക്കോട്ടിനിക് റിസപ്റ്ററിലും അരെക്കോലിൻ പ്രവർത്തിക്കുന്നു  

### നാഡീവ്യവസ്ഥയിലെ ഫലങ്ങൾ
അരെക്കോലിൻ ആവേശമുണ്ടാക്കുകയും ഉറക്കം  കുറയ്ക്കുകയും ചെയ്യുന്നു. ഇത് ഓർമ്മശക്തി വർദ്ധിപ്പിക്കുന്നതായി കരുതുന്നു. വിഷാദം, സ്കീസോഫ്രീനിയ എന്നിവയുടെ ലക്ഷണങ്ങളും കുറയ്ക്കുന്നു. 

### ഹൃദയ സിസ്റ്റത്തിലെ ഫലങ്ങൾ
പ്രധാനമായും അർക്കോലിൻ ഉള്ളതിനാൽ അടയ്ക്ക ഒരു വാസോഡിലേറ്ററാണ്. പ്ലാസ്മ നൈട്രിക് ഓക്സൈഡ്, ഇനോസ്, എം‌ആർ‌എൻ‌എ എക്‌സ്‌പ്രഷൻ എന്നിവ വർദ്ധിപ്പിച്ച് ആന്റി-ത്രോംബോസിസ്, ആന്റി-ആർത്രോജെനിക് ഇഫക്റ്റുകൾ ഉണ്ടാക്കുന്നു. 

### എൻഡോക്രൈൻ സിസ്റ്റത്തിലെ ഫലങ്ങൾ
ഇത് ടെസ്റ്റോസ്റ്റീറോണിന്റെ അളവ് വർദ്ധിപ്പിക്കുകയും ലെയ്ഡിഗിന്റെ കോശങ്ങളെ ഉത്തേജിപ്പിക്കുകയും എഫ്എസ്എച്ച്, എൽഎച്ച് എന്നിവയുടെ അളവ് വർദ്ധിപ്പിക്കുകയും ചെയ്യുന്നു.   ഇത് എച്ച്പി‌എ അച്ചുതണ്ട് സജീവമാക്കുകയും CRH റിലീസിനെ ഉത്തേജിപ്പിക്കുകയും ചെയ്യുന്നു. പാൻക്രിയാസിന്റെ ബി സെല്ലുകളുടെ അപര്യാപ്തതയെ ഇത് തടയുന്നു.  

### ദഹനവ്യവസ്ഥയിലെ ഫലങ്ങൾ
ദഹനവ്യവസ്ഥയെ ഉത്തേജിപ്പിക്കാനുള്ള കഴിവ് അരെക്കോലിനുണ്ട്. 

## ഉപയോഗങ്ങൾ
അൽഷിമേഴ്‌സ് രോഗത്തിന്റെ കാരണങ്ങളിലൊന്ന്  വൈജ്ഞാനിക തകർച്ചയായതിനാൽ, ഈ പ്രക്രിയയെ മന്ദീഭവിപ്പിക്കുന്നതിനുള്ള  ചികിത്സയ്ക്ക് അരെക്കോലിൻ നിർദ്ദേശിക്കപ്പെടുന്നു.   

അംന്റിഹെൽമിന്തിക് ആയും   ടെസ്റ്റോസ്റ്റിറോൺ അളവ് വർദ്ധിപ്പിക്കുന്നതിനും അരെക്കോലിൻ  ഉപയോഗിക്കാറുണ്ട്.

## വിഷാംശം
അരെക്കോലിൻ വിഷാംശമുള്ളതാണെന്ന് കണ്ടെത്തിയിട്ടുണ്ട്. പുകയിലയില്ലാതെയുള്ള വെറ്റിലമുറുക്കുപോലും വായിലെ അർബുദം ഉണ്ടാക്കുന്നു.
* 


## അവലംബം

വർഗ്ഗം:ആൽക്കലോയ്ഡുകൾ
അലൂമിനിയം കാർബൈഡ്

Al4C3 എന്ന തന്മാത്രാസൂത്രത്തോടുകൂടിയ അലൂമിനിയത്തിന്റെ  ഒരു കാർബൈഡ് സംയുക്തമാണ് **അലുമിനിയം കാർബൈഡ്.**  ഇളം മഞ്ഞ മുതൽ തവിട്ട് നിറമുള്ള പരലുകൾ വരെ ഇതിന് കാണപ്പെടുന്നു.  1400&nbsp;°C വരെ സ്ഥിരതയുള്ളതാണ് &nbsp;ഇത്, വെള്ളത്തിൽ വിഘടിച്ച്  മീഥെയ്ൻ ഉൽപാദിപ്പിക്കുന്നു. 

## ഘടന
അലുമിനിയം കാർബൈഡിന് അസാധാരണമായ ഒരു ക്രിസ്റ്റൽ ഘടനയുണ്ട്.  ഓരോ അലുമിനിയം ആറ്റവും 4 കാർബൺ ആറ്റങ്ങളുമായി ഏകോപിപ്പിച്ച് ഒരു ടെട്രഹെഡ്രൽ ക്രമീകരണം നൽകുന്നു. രണ്ട് വ്യത്യസ്ത ബൈൻഡിംഗ് പരിതസ്ഥിതികളിൽ കാർബൺ ആറ്റങ്ങൾ കാണപ്പെടുന്നു.     മറ്റ് കാർബൈഡുകളും (മെഥൈഡുകൾ) സങ്കീർണ്ണമായ ഘടനകളെ പ്രദർശിപ്പിക്കുന്നു. 

### പ്രതികരണങ്ങൾ
വെള്ളത്തിൽ വിഘടിച്ച്  മീഥെയ്ൻ ഉൽപാദിപ്പിക്കുന്നു. പക്ഷേ ചൂടാക്കിയാൽ പ്രവർത്തനം വേഗത്തിലാക്കുന്നു.  

: Al4C3 + 12 H2O → 4 Al(OH)3 + 3 CH4    

:   

## തയ്യാറാക്കൽ
ഒരു ഇലക്ട്രിക് ആർക്ക് ചൂളയിലെ അലുമിനിയത്തിന്റെയും കാർബണിന്റെയും നേരിട്ടുള്ള പ്രവർത്തത്തിലൂടെയാണ് അലുമിനിയം കാർബൈഡ് തയ്യാറാക്കുന്നത്.  

: 4 Al + 3&nbsp;C → Al4C3   

:

സിലിക്കൺ കാർബൈഡും അലുമിനിയവുമായി പ്രതിപ്രവർത്തിച്ച് Al4C3 നൽകുന്നു . ഈ പരിവർത്തനം SiC യുടെ മെക്കാനിക്കൽ ആപ്ലിക്കേഷനുകളെ പരിമിതപ്പെടുത്തുന്നു.  

: 4 Al + 3 SiC → Al 4 C 3 + 3 Si   

അലുമിനിയം-അലുമിനിയം കാർബൈഡ് സംയോജിത വസ്തുക്കൾ മെക്കാനിക്കൽ അലോയിംഗ് ഉപയോഗിച്ച് അലുമിനിയം പൊടി ഗ്രാഫൈറ്റ് കണങ്ങളുമായി കലർത്തി നിർമ്മിക്കാം.

## ഉപയോഗം

ഉയർന്ന വേഗതയുള്ള കട്ടിംഗ് ഉപകരണങ്ങളിൽ അലുമിനിയം കാർബൈഡ്  ഉരച്ചിലിന് ഉപയോഗിക്കാം.  ഇതിന് നല്ല കാഠിന്യം ഉണ്ട്. 

## ഇതും കാണുക
* കാർബൺ നമ്പർ 1 ഉള്ള സംയുക്തങ്ങളുടെ പട്ടിക

## പരാമർശങ്ങൾ

വർഗ്ഗം:അലൂമിനിയം സം‌യുക്തങ്ങൾ
വർഗ്ഗം:കാർബൈഡുകൾ
വർഗ്ഗം:CS1 errors: missing periodical
ലാറ കരോൾ

2004-ലെ സമ്മർ ഒളിമ്പിക്സ് ഉൾപ്പെടെയുള്ള അന്താരാഷ്ട്ര മത്സരങ്ങളിൽ ഓസ്‌ട്രേലിയയെ പ്രതിനിധീകരിച്ച ഒരു മത്സര നീന്തൽതാരമാണ് **ലാറ കരോൾ** (ജനനം: ഡിസംബർ 8, 1986).

ലീമിംഗിന്റെ പ്രാന്തപ്രദേശത്തുള്ള ലീമിംഗ് സീനിയർ ഹൈസ്കൂളിൽ നിന്നാണ് വിദ്യഭ്യാസം നേടിയത്.

ഏഥൻസിൽ നടന്ന 2004-ലെ സമ്മർ ഒളിമ്പിക്സിൽ കരോൾ അന്താരാഷ്ട്ര അരങ്ങേറ്റം നടത്തി. അവിടെ 200 മീറ്റർ ഇൻഡിവിഡുയൽ മെഡ്‌ലിയിൽ ആറാം സ്ഥാനത്തെത്തി. ഇൻഡ്യാനപൊളിസിൽ നടന്ന 2004-ലെ ഫിനാ ഷോർട്ട് കോഴ്സ് വേൾഡ് ചാമ്പ്യൻഷിപ്പിൽ യഥാക്രമം 200 മീറ്റർ, 400 മീറ്റർ ഇൻഡിവിഡുയൽ മെഡ്‌ലിയിൽ വെള്ളിയും വെങ്കലവും നേടി കൊണ്ട് അവർ ആദ്യ അന്താരാഷ്ട്ര മെഡലുകൾ നേടുകയും ചെയ്തു. 2005-ലെ ലോക അക്വാട്ടിക്സ് ചാമ്പ്യൻഷിപ്പിൽ 200 മീറ്റർ വ്യക്തിഗത മെഡ്‌ലിയിൽ വെങ്കലം നേടി. 400 മീറ്റർ ഈവന്റിലും അവർ നാലാം സ്ഥാനത്തെത്തി.

2006-ൽ മെൽബണിൽ നടന്ന കോമൺ‌വെൽത്ത് ഗെയിംസിൽ ഓസ്‌ട്രേലിയൻ കോമൺ‌വെൽത്ത് നീന്തൽ ടീമിൽ അംഗമാണ് കരോൾ. 200 മീറ്റർ ഇൻഡിവിഡുയൽ മെഡ്‌ലിയിൽ വെങ്കല മെഡൽ നേടുകയും 2: 13.86 സമയത്ത് സ്റ്റെഫാനി റൈസ്, ബ്രൂക്ക് ഹാൻസൺ എന്നിവരെ പിന്നിലാക്കുകയും ചെയ്തു. അസുഖം കാരണം 400 മീറ്റർ ഈവന്റിൽ അവർ മത്സരിച്ചില്ല.

അവർ ഒരു വിദ്യാർത്ഥിയും ഫ്രീമാന്റിൽ പോർട്ട് നീന്തൽ ക്ലബ് അംഗവുമാണ്.

2014 മെയ് മാസത്തിൽ റോട്ട്‌നെസ്റ്റ് ദ്വീപിൽ നടന്ന ചടങ്ങിൽ തന്റെ ദീർഘകാല പങ്കാളിയായ സാം മിസ്റ്റിനെ കരോൾ വിവാഹം കഴിച്ചു.
## അവലംബം

വർഗ്ഗം:1986-ൽ ജനിച്ചവർ
വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ
സിൽവർ പെർക്ലോറേറ്റ്

AgClO4 എന്ന തന്മാത്രാസൂത്രമുള്ള രാസ സംയുക്തമാണ് **സിൽവർ പെർക്ലോറേറ്റ്**  (**Silver perchlorate)**. ഈ വെളുത്ത ഖരപദാർത്ഥം, ഒരു മോണോഹൈഡ്രേറ്റ് ഉണ്ടാക്കുന്നു.  ഇത് നേരിയ തോതിൽ ദ്രവീകൃതമാണ്. പെർക്ലോറേറ്റിന്റെ സാന്നിദ്ധ്യം അപകടസാധ്യതകൾ കാണിക്കുന്നുണ്ടെങ്കിലും ഇത് Ag+ അയോണിന്റെ ഉപയോഗപ്രദമായ ഉറവിടമാണ്. ഓർഗാനിക് കെമിസ്ട്രിയിൽ ഇത് ഒരു ഉത്തേജകമായി ഉപയോഗിക്കുന്നു. 

## ഉത്പാദനം
സിൽവർ നൈട്രേറ്റ് ഉപയോഗിച്ച് പെർക്ലോറിക് ആസിഡിന്റെ മിശ്രിതം ചൂടാക്കിയാണ് സിൽവർ പെർക്ലോറേറ്റ് സൃഷ്ടിക്കുന്നത്. ബേരിയം പെർക്ലോറേറ്റും സിൽവർ സൾഫേറ്റും തമ്മിലുള്ള പ്രതിപ്രവർത്തനത്തിലൂടെയോ അല്ലെങ്കിൽ സിൽവർ ഓക്സൈഡുള്ള പെർക്ലോറിക് ആസിഡിന്റെ പ്രതിപ്രവർത്തനത്തിലൂടെയോ ഇത് തയ്യാറാക്കാം .

## ലേയത്വം
സുഗന്ധമുള്ള ലായകങ്ങളായ ബെൻസീൻ (52.8 g/L), ടോളുവിൻ (1010 g/L) എന്നിവയിൽ ലയിക്കുന്നതിൽ സിൽവർ പെർക്ലോറേറ്റ് ശ്രദ്ധേയമാണ്. 100 മില്ലി വെള്ളത്തിന് 500 ഗ്രാം വരെ പദാർത്ഥത്തെ ലയിപ്പിക്കാനാവും.   

## അവലംബം

വർഗ്ഗം:ഓക്സീകാരികൾ
വർഗ്ഗം:ഡെലിക്വസെന്റുകൾ
സിൽവർ അയഡൈഡ്

Agl എന്ന സൂത്രവാക്യത്തോടുകൂടിയ ഒരു അജൈവ സംയുക്തമാണ് **സിൽവർ അയഡൈഡ് (Silver iodide)**. തിളക്കമുള്ള മഞ്ഞനിറത്തിലുള്ള ഖരപാർത്ഥമാണിത്. പക്ഷേ ഇവയുടെ സാമ്പിളുകളിൽ എല്ലായ്പ്പോഴും ചാരനിറം നൽകുന്ന വെള്ളിയുടെ മാലിന്യങ്ങൾ അടങ്ങിയിരിക്കുന്നു.  വളരെ ഫോട്ടോസെൻസിറ്റീവ് ആയതിനാൽ രാസമാറ്റം നടന്ന് വെള്ളി മലിനീകരണം ഉണ്ടായി നിറമാറ്റമുണ്ടാകുന്നു. ഈ സ്വഭാവം വെള്ളി അടിസ്ഥാനമാക്കിയുള്ള ഫോട്ടോഗ്രാഫിയിൽ ഉപയോഗപ്പെടുത്തുന്നു . സിൽവർ അയഡൈഡ് ആന്റിസെപ്റ്റിക്, ക്ലൗഡ് സീഡിങ് എന്നിവയിലും ഉപയോഗിക്കുന്നു.

## ഘടന
**സിൽവർ അയഡൈഡിന്റെ** ഘടന, അത് സ്വീകരിച്ച താപനിലയെ ആശ്രയിച്ചിരിക്കുന്നു:  

ഇടത്ത്‌|ലഘുചിത്രം|240x240ബിന്ദു| ഈ ധാതു സാമ്പിളിലെ സ്വർണ്ണ-മഞ്ഞ പരലുകൾ സ്വാഭാവികമായും β- AgI രൂപത്തിലുള്ള അയോഡാർഗൈറൈറ്റ് ആണ് .

## തയ്യാറാക്കലും ഗുണങ്ങളും
ഒരു അയോഡിൻ ലായനി (ഉദാ. പൊട്ടാസ്യം അയഡിഡ് ) വെള്ളി അയോണുകളുമായി (ഉദാ. സിൽവർ നൈട്രേറ്റ് ) പ്രവർത്തിപ്പിച്ചാണ് **സിൽവർ അയഡൈഡ്** തയ്യാറാക്കുന്നത്. മഞ്ഞകലർന്ന ഒരു ഖരപദാർത്ഥം ദ്രുതഗതിയിൽ ഉണ്ടാവുന്നു.    

## സുരക്ഷ
അമിതമായ എക്സ്പോഷർ ആർഗീരിയയിലേക്ക് നയിച്ചേക്കാം, ഇത് ശരീര കലകളുടെ നിറംമാറ്റത്തിന് കാരണമാകാം. 

## അവലംബം

വർഗ്ഗം:അണുനാശിനികൾ
വർഗ്ഗം:ഫോട്ടോഗ്രാഫിക് രാസവസ്തുക്കൾ
വർഗ്ഗം:അയഡിൻ സംയുക്തങ്ങൾ
ഗാർഗി അനന്തൻ

മലയാള ചലച്ചിത്ര - നാടക അഭിനേത്രിയാണ് ഗാർഗി അനന്തൻ. ന്യൂ​യോ​ർ​ക് ഇ​ന്ത്യ​ൻ ച​ല​ച്ചി​ത്ര​മേ​ള​യി​ൽ (എ​ൻ.​വൈ.​ഐ.​എ​ഫ്.​എ​ഫ്) മി​ക​ച്ച ന​ടി​ക്കു​ള്ള പു​ര​സ്കാ​രം നേ​ടി​.

## ജീവിതരേഖ
അ​ന​ന്ത​നും മേ​രി​യാ​നു​മാ​ണ് മാ​താ​പി​താ​ക്ക​ൾ. തൃ​ശൂ​ർ സ്കൂ​ൾ ഓ​ഫ് ഡ്രാ​മ​യി​ൽ ബി​രു​ദ​ പഠനം നടത്തി. പോ​ണ്ടി​ച്ചേ​രി സ​ർ​വ​ക​ലാ​ശാ​ല​യി​ൽ പെർഫോർമിംഗ് ആർട്സിൽ പി.​ജി ബിരുദധാരിയാണ്. ജീവിത പങ്കാളി അജയ് ഉദയൻ 

വി​നാ​യ​ക് സ​ഹോ​ദ​ര​നാ​ണ്.

## ചലച്ചിത്രങ്ങൾ

* റൺ കല്യാണി
* ഗ്രാമവൃക്ഷത്തിലെ കുയിൽ
* നോർമൽ
* ഏകൻ അനേകൻ
* നാരായണീൻ്റെ മൂന്നാണ്മക്കൾ
* വടക്കൻ
* ചേര

## പുരസ്കാരങ്ങൾ

* ന്യൂ​യോ​ർ​ക് ഇ​ന്ത്യ​ൻ ച​ല​ച്ചി​ത്ര​മേ​ള​യി​ൽ മി​ക​ച്ച ന​ടി​ക്കു​ള്ള പു​ര​സ്കാ​രം
* കൊ​ൽ​ക്ക​ത്ത ച​ല​ച്ചി​ത്ര​മേ​ള​യി​ൽ പ്ര​ത്യേ​ക പ​രാ​മ​ർ​ശം ആദ്യ ചിത്രമായ റൺ കല്യാണിക്ക് ലഭിച്ചു
* മഹീന്ദ്ര എക്സലൻസ് ഇൻ തീയറ്റർ അവാർഡിന് 2019ൽ മികച്ച നടിക്ക് നാമനിർദേശം ചെയ്യപ്പെട്ടു
* പ്രേം നസീർ ഫൗണ്ടേഷൻ പുരസ്ക്കാരം
* മികച്ച സഹനടിക്കുള്ള ഫിലിം ക്രിട്ടിക്ക്സ് പുരസ്കാരം
 
## അവലംബം


## അധിക വായനയ്ക്ക്

* അഭിമുഖം

വർഗ്ഗം:അഭിനേതാക്കൾ
ബെയ്റൂത്തിലെ സ്ഫോടനങ്ങൾ 2020

2020 ഓഗസ്റ്റ് 4 ന് ലെബനന്റെ തലസ്ഥാനമായ ബെയ്‌റൂത്ത് നഗരത്തിൽ ഒന്നിലധികം സ്‌ഫോടനങ്ങൾ നടന്നു.    ബെയ്‌റൂത്ത് തുറമുഖത്ത്  ഉണ്ടായ സ്‌ഫോടനത്തിൽ 207 പേർ മരിക്കുകയും,  6,500 ത്തിലധികം പേർക്ക് പരിക്കേൽക്കുകയും, കൂടാതെ നിരവധി പേരെ കാണാതാവുകയും ചെയ്തു.   കഴിഞ്ഞ ആറ് വർഷമായി സർക്കാർ കണ്ടുകെട്ടുകയും തുറമുഖത്ത് സൂക്ഷിക്കുകയും ചെയ്ത ഏകദേശം 2,750 ടൺ വരുന്ന അമോണിയം നൈട്രേറ്റുമായി ബന്ധപ്പെട്ടാണ് സ്ഫോടനമെന്ന് ലെബനൻ ജനറൽ സെക്യൂരിറ്റി ഡയറക്ടർ ജനറൽ അറിയിച്ചു.  സ്ഫോടനം നൂറുകണക്കിന് ടൺ ടിഎൻ‌ടിയ്ക്ക് തുല്യമായ ഫലങ്ങൾ ഉളവാക്കിയതായി കരുതപ്പെടുന്നു. ഇരുന്നൂറ് കിലോമീറ്റർ അകലെ സൈപ്രസിൽ വരെ ഇതിൻ്റെ പ്രതിധ്വനി ഉണ്ടായി. https://www.cnn.com/middleeast/live-news/lebanon-beirut-explosion-live-updates-dle-intl/h_3891a1125d747fc58e9ae75892122257  

## സ്ഫോടനങ്ങൾ
ആദ്യത്തേതും ചെറുതുമായ സ്ഫോടനത്തിൽ തീയുടെ മുകളിൽ ഒരു പുക മേഘം രൂപപ്പെടുകയും പടക്കങ്ങളോട് സാമ്യമുള്ള മിന്നുന്ന പ്രകാശം അവയുടെ ഉള്ളിൽ കാണപ്പെടുകയും ചെയ്തു.  രണ്ടാമത്തെ സ്ഫോടനം പ്രാദേശിക സമയം 18:08:18 നാണ് സംഭവിച്ചത്.   ഇത് ബെയ്റൂട്ട് നഗരത്തെ പിടിച്ചുകുലുക്കി. ചുവന്ന നിറത്തിലുള്ള പൊടിപടലങ്ങൾ വായുവിലേക്ക് ഉയരുകയും ചെയ്തു.  രണ്ടാമത്തെ സ്ഫോടനം വടക്കൻ ഇസ്രായേലിലും  അകലെയുള്ള സൈപ്രസിലും അനുഭവപ്പെട്ടു.   സ്ഫോടനത്തിൽ 3.3 തീവ്രത രേഖപ്പെടുത്തിയ ഭൂചലനമുണ്ടായെന്ന് യുണൈറ്റഡ് സ്റ്റേറ്റ്സ് ജിയോളജിക്കൽ സർവീസ് റിപ്പോർട്ട് ചെയ്തു.  

## കാരണം
സ്ഫോടനത്തിന്റെ കാരണം ഉടനടി നിർണ്ണയിക്കപ്പെട്ടിട്ടില്ല.  സ്‌ഫോടനം നടന്നത് ഒരു സ്ഫോടന സാമഗ്രികളുടെ വെയർഹൗസിലാണ്. എന്നാൽ മാധ്യമങ്ങൾ റിപ്പോർട്ട് ചെയ്യുന്നത് പ്രകാരം എണ്ണ സംഭരണ കേന്ദ്രത്തിലോ രാസവസ്തുക്കളുടെ സംഭരണ കേന്ദ്രത്തിലോ ആകാമെന്നാണ്.    നൈട്രേറ്റുകൾ, സ്ഫോടകവസ്തുക്കളും രാസവസ്തുക്കളും സംഭരിക്കുന്നഗോഡൗണുകൾ തുറമുഖത്തുണ്ടായിരുന്നു.  അമോണിയം നൈട്രേറ്റ് കണ്ടുകെട്ടുകയും വർഷങ്ങളോളം സൂക്ഷിക്കുകയും ചെയ്തതാണ് സ്ഫോടനത്തിന് കാരണമെന്ന് പബ്ലിക് സെക്യൂരിറ്റി ഡയറക്ടർ ജനറൽ അറിയിച്ചു.  അമോണിയം നൈട്രേറ്റ് മോൾഡോവ - ഫ്ലാഗുചെയ്ത ചരക്ക് കപ്പലായ എംവി *റോസസുമായി ബന്ധപ്പെട്ടിരുന്നു*, ഇത് എഞ്ചിൻ പ്രശ്‌നങ്ങളുമായി 2014 ൽ ബെയ്റൂട്ടിൽ എത്തിയതാണ്.   

## അവലംബം
ദി മഡോണ എൻത്രോൺഡ്

ഒരു പാനൽ ചിത്രമാണ് **മഡോണ എൻത്രോൺഡ് ബിറ്റുവീൻ സെയിന്റ് കാതറീൻ ആന്റ് സെയിന്റ് എലിസബത്ത് ഓഫ് ഹംഗറി.**(Slovak: Madona so sv. Katarínou a sv. Alžbetou) ജോനോവിയാച്ചിലെ ചർച്ച് ഓഫ് നേറ്റിവിറ്റി ഓഫ് ദി വിർജിൻ മേരി പള്ളിയിലെ ഒരുവശത്തെ ബലിപീഠത്തിന്റെ മധ്യഭാഗത്ത് ആണ് ഈ ചിത്രം പ്രദർശിപ്പിച്ചിരിക്കുന്നത്. മടക്കെഴുത്തു ചിത്രത്തിന്റെ രചയിതാവ് മാസ്റ്റർ മാർട്ടിൻ 1497-ൽ ചിത്രത്തിന്റെ പിൻഭാഗത്ത് തന്റെ പേര് മാർട്ടിൻ (us) 1497 പിക്ടർ ഇൻ വിജിലിയ നേറ്റിവിറ്റി(is)എന്ന് ഒപ്പിട്ടിരിക്കുന്നു. ചിത്രത്തിന്റെ രക്ഷാധികാരി അജ്ഞാതമാണ്.
## വിവരണം
ജെനോവീക് ഗിൽഡിംഗ് ഉള്ള പാനലിലെ ടെമ്പറ ചിത്രത്തിൽ രണ്ട് വിശുദ്ധന്മാർക്കിടയിൽ "മഡോണ സിംഹാസനം" എന്ന വിഷയം മിറ്റർ മാർട്ടിൻ ചിത്രീകരിച്ചിരിക്കുന്നു. ബലിപീഠത്തിന്റെ മധ്യഭാഗം യേശുവിനോടൊപ്പമുള്ള കന്യകാമറിയത്തിന്റെ കിരീടധാരണമാണ് പ്രധാനമായി കാണപ്പെടുന്നത്. അതിനു മുകളിൽ വട്ടമിട്ട് പറക്കുന്ന രണ്ട് മാലാഖമാർ കന്യാമറിയത്തെ കിരീടധാരണം നടത്തുന്നു. മാർട്ടിൻ വരച്ച ചിത്രത്തിൽ ഇടത് അലക്സാണ്ട്രിയയിലെ സെന്റ് കാതറിൻ, ഹംഗറിയിലെ സെന്റ് എലിസബത്ത് (തുരിഞ്ചിയയിലെ സെന്റ് എലിസബത്ത് എന്നും അറിയപ്പെടുന്നു) എന്നിവരെ കാണാം. എലിസബത്ത് ഹംഗേറിയൻ രാജാവ് ആൻഡ്രൂ രണ്ടാമന്റെ മകളായി ബ്രാറ്റിസ്ലാവയിൽ (1207) ജനിച്ചു. എന്നാൽ പതിനാലാമത്തെ വയസ്സിൽ തുരിംഗിയയിലെ ലുഡ്‌വിഗ് നാലാമൻ ലാൻഡ്‌ഗ്രേവിനെ വിവാഹം കഴിച്ചു. (1221), അദ്ദേഹത്തിന്റെ മരണശേഷം, ഹെസ്സിലെ മാർബർഗിൽ ദരിദ്രരെയും രോഗികളെയും പരിചരിക്കുന്ന കന്യാസ്ത്രീയായി അവർ മാറി. അവിടെ 24 വയസ്സുള്ളപ്പോൾ (1231) അവർ മരിച്ചു.  1239-ൽ അവരെ വാഴ്ത്തപ്പെട്ടവരായി പ്രഖ്യാപിച്ചു. ജർമ്മനിയിലെ ഏറ്റവും ആദരണീയനായ വിശുദ്ധരിൽ ഒരാളാണ് സെന്റ് എലിസബത്ത്. 

## അവലംബം


## ഉറവിടങ്ങൾ
* 

## ബാഹ്യ ലിങ്കുകൾ
* http://www.travelguide.sk/cze/turisticke-zajimavosti/slovenska-narodna-galeria_110_1.html
* http://www.travelguide.sk/cze/turisticke-zajimavosti/slovenska-narodna-galeria_110_1.htmlPortály:Umění

വർഗ്ഗം:1497-ലെ പെയിന്റിംഗുകൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
സഫ്ദർ ജംഗ്

മുഗൾ സാമ്രാജ്യത്തിന്റെ അവസാന വർഷങ്ങളിൽ മുഗൾ രാജസദസിലെ ഒരു പ്രധാനിയായിരുന്നു അബുൽ മൻസൂർ മിർസ മുഹമ്മദ് മുകിമ് അലി ഖാൻ എന്ന **സഫ്ദർ ജംഗ്** (    , ), (1708 - 1754), . 1739 ൽ തന്റെ മാതൃസഹോദരനും ഭാര്യാപിതാവുമായ ബർഹാൻ-ഉൽ-മുൽക്കിന്റെ ശേഷം അദ്ദേഹം ഔധിലെ രണ്ടാമത്തെ നവാബ് ആയിരിന്നു. പിന്നീട് വന്ന ഔധിലെ എല്ലാ നവാബുകളും സഫ്ദർ ജംഗിന്റെ പിൻഗാമികളായിരുന്നു.

## ജീവചരിത്രം
കാരാ കൊയിൻ‌ലുവിൽ നിന്നുള്ള ഖര യൂസഫിന്റെ പിൻ‌ഗാമിയായിരുന്നു **സഫ്ദർ ജംഗ്**. 1739 മാർച്ച് 19 മുതൽ 1754 ഒക്ടോബർ 5 വരെ അവധിലെ രണ്ടാമത്തെ നവാബ് ആയി ഭരിച്ചു. മുഗൾ ചക്രവർത്തിയായ മുഹമ്മദ് ഷാ ആണ് അദ്ദേഹത്തിന് "സഫ്ദാർ ജംഗ്" എന്ന പദവി നൽകിയത്. 
കഴിവുള്ള ഒരു ഭരണാധികാരിയായിരുന്നു സഫ്ദർ ജാംഗ്. അവധിന്റെ ഭരണം നിയന്ത്രിക്കുന്നതിൽ മാത്രമല്ല, ദുർബലനായ മുഗൾ ചക്രവർത്തി മുഹമ്മദ് ഷായ്ക്ക് വിലപ്പെട്ട സഹായം നൽകാനും അദ്ദേഹത്തിന് കഴിഞ്ഞു. താമസിയാതെ കശ്മീരിലെ ഗവർണർ സ്ഥാനവും അദ്ദേഹത്തിന് ലഭിച്ചു. തുടർന്ന് ദില്ലിയിലെ ഭരണകേന്ദ്രങ്ങളിലെ പ്രധാനിയായി. മുഹമ്മദ് ഷായുടെ അവസാന വർഷങ്ങളിൽ, മുഗൾ സാമ്രാജ്യത്തിന്റെ ഭരണത്തിന്റെ പൂർണ നിയന്ത്രണം അദ്ദേഹം നേടി. പിന്നീട് അഹ്മദ് ഷാ ബഹാദൂർ 1748 ൽ ഡൽഹിയിലെ ഭരണാധികാരിയായപ്പോൾ സഫ്ദർ ജംഗ് *വജിര് ഉൾ-മുമലിക്-ഇ-ഹിന്ദുസ്ഥാൻ* അഥവാ ഹിന്ദുസ്ഥാന്റെ പ്രധാനമന്ത്രി എന്ന നിലയിലേക്ക് ഉയർത്തപ്പെട്ടു. അജ്മീറിലെ ഗവർണ്ണറായും നിയമിതനായിരിന്നു. 1753 ഡിസംബറിൽ അവധിലേക്ക് മടങ്ങിയ അദ്ദേഹം തന്റെ സൈനിക ആസ്ഥാനമായും ഭരണ തലസ്ഥാനമായും ഫൈസാബാദിനെ തിരഞ്ഞെടുത്തു. 1754 ഒക്ടോബറിൽ 46 വയസ്സുള്ളപ്പോൾ ഫൈസാബാദിനടുത്തുള്ള സുൽത്താൻപൂരിൽ വച്ച് അദ്ദേഹം അന്തരിച്ചു.

## ശവകുടീരം
[ഇടത്ത്‌|ലഘുചിത്രം| ദില്ലിയിലെ [സഫ്ദർജംഗിന്റെ ശവകുടീരം ]]
1754 ൽ നിർമ്മിച്ച സഫ്ദർ ജാങിന്റെ ശവകുടീരം ഇപ്പോൾ ന്യൂഡൽഹിയിലെ പ്രസിദ്ധമായ സഫ്ദാർ ജംഗ് റോഡ് എന്നറിയപ്പെടുന്ന റോഡിലാണ് സ്ഥിതി ചെയ്യുന്നത്.

ശവകുടീരത്തിനടുത്തുള്ള മറ്റു പല സ്ഥാപനങ്ങളും **സഫ്ദർ ജംഗിന്റെ പേരിൽ അറിയപ്പെടുന്നണ്ട്.** സഫ്ദാർ ജംഗ് വിമാനത്താവളം, സഫ്ദാർ ജംഗ് ഹോസ്പിറ്റൽ എന്നിവ അവയിൽ ചിലതാണ്.

## ഇതും കാണുക
*മുഗൾ സാമ്രാജ്യം

## പുറത്തേക്കുള്ള കണ്ണികൾ

* സഫ്ദർജംഗിന്റെ പൂർണ വംശാവലി ഇവിടെ കാണാം . 
* ഇന്ത്യകോയിൻസിന് സഫ്ദർജംഗിനെക്കുറിച്ച് ഒരു ലേഖനം ഇവിടെയുണ്ട് . 
* സഫ്ദർജംഗിന്റെ ശവകുടീരം http://www.incredibledelhi.com/delhi-places-see/safdarjung-tomb.html  .

## അവലംബങ്ങൾ

## കുറിപ്പുകൾ

വർഗ്ഗം:ഇന്ത്യൻ ഷിയമുസ്ലിങ്ങൾ
വർഗ്ഗം:1754-ൽ മരിച്ചവർ
വർഗ്ഗം:1708-ൽ ജനിച്ചവർ
വർഗ്ഗം:ഇന്ത്യയിലെ സാമ്രാജ്യങ്ങളും രാജ്യങ്ങളും
വർഗ്ഗം:All articles with unsourced statements
ദേശീയ വരുമാനം

ഒരു രാജ്യത്തെ ജനതയുടെ ഒരു വർഷത്തെ വരുമാനമാണ് ദേശീയ വരുമാനം. ഇത് ഒരു രാജ്യത്തിന്റെ വിഭവങ്ങൾ ഉപയോഗിച്ച് ഉത്പാദിപ്പിച്ച അന്തിമ സാധനങ്ങളുടെയും സേവനങ്ങളുടെയും ഒരു വർഷത്തെ പണമൂല്യമാണ്.

## വരുമാന സ്രോതസുകൾ
സർക്കാരിന് വരുമാനം ലഭിക്കാൻ വിവിധ സ്രോതസ്സുകളുണ്ട്. ഗവൺമെന്റ് വരുമാനത്തിന്റെ ഏറ്റവും സാധാരണമായ സ്രോതസ്സുകൾ വ്യത്യസ്ത സ്ഥലങ്ങളിലും കാലഘട്ടങ്ങളിലും വ്യത്യാസപ്പെട്ടിരിക്കുന്നു. ആധുനിക കാലത്ത്, നികുതി വരുമാനം ഒരു സർക്കാരിന്റെ പ്രാഥമിക വരുമാന സ്രോതസ്സാണ്.OECD അംഗീകരിച്ച നികുതികളിൽ വരുമാനത്തിനും ലാഭത്തിനും മേലുള്ള നികുതികൾ (ആദായനികുതികളും മൂലധന നേട്ട നികുതികളും ഉൾപ്പെടെ), സാമൂഹിക സുരക്ഷാ സംഭാവനകൾ, പെട്രോൾ നികുതികൾ, വസ്തു നികുതികൾ (സമ്പത്ത് നികുതികൾ, അനന്തരാവകാശ നികുതികൾ, സമ്മാന നികുതികൾ എന്നിവയുൾപ്പെടെ), ചരക്കുകളുടെ നികുതികൾ എന്നിവ ഉൾപ്പെടുന്നു. സേവനങ്ങൾ (മൂല്യവർദ്ധിത നികുതികൾ, വിൽപ്പന നികുതികൾ, എക്സൈസ്, തീരുവകൾ എന്നിവ ഉൾപ്പെടെ). കൂടാതെ, ലോട്ടറികൾ സർക്കാരിന് ഗണ്യമായ വരുമാനം കൊണ്ടുവരും. 2009-ന്റെ തുടക്കത്തിൽ, ഓസ്‌ട്രേലിയൻ ഗവൺമെന്റ് ചെലവ് വർദ്ധിപ്പിക്കാൻ ലോട്ടറികൾ ഉപയോഗിച്ചു, ഇത് സംസ്ഥാന സർക്കാരുകൾക്ക് അധിക നികുതി വരുമാനത്തിൽ $60 മില്യണിലധികം ഉണ്ടാക്കി

## അവലംബം

വർഗ്ഗം:പണം
മീഗൻ ​​നായ്

ഓസ്‌ട്രേലിയയിൽ നിന്നുള്ള ഒരു മത്സരാധിഷ്ഠിത നീന്തൽതാരമാണ് **മീഗൻ മാരി നായ്** (ജനനം: 5 ഒക്ടോബർ 1988). 2008-ലെ ഒളിമ്പിക് ഗെയിംസിൽ 200 മീറ്റർ ബാക്ക്സ്ട്രോക്കിൽ മത്സരിച്ച അവർ ഫൈനലിൽ ഏഴാം സ്ഥാനത്തെത്തി. 200 മീറ്റർ ബാക്ക്‌സ്‌ട്രോക്കിൽ ഓസ്‌ട്രേലിയൻ മുൻ റെക്കോർഡ് ഉടമകൂടിയാണ് നായ്. 1972-ൽ ജർമ്മനിയിലെ മ്യൂണിക്കിൽ നടന്ന ഒളിമ്പിക് ഗെയിംസിൽ പങ്കെടുത്ത റോബർട്ട് നായുടെ മകളാണ് മീഗൻ. അവരുടെ സഹോദരൻ ആമോസ് നായ് 2009 ജൂലൈയിൽ ഒരു കാർ അപകടത്തിൽ കൊല്ലപ്പെട്ടിരുന്നു. 2009-ലെ ലോക ചാമ്പ്യൻഷിപ്പിൽ 200 മീറ്റർ ബാക്ക്സ്ട്രോക്കും 200 മീറ്റർ ഫ്രീസ്റ്റൈലും നീന്താനിരിക്കുകയായിരുന്നു നായ്. എന്നാൽ 4 × 100 മീറ്റർ ഫ്രീസ്റ്റൈൽ റിലേയുടെ പ്രാഥമിക മത്സരങ്ങളിൽ നീന്തിയ ശേഷം സഹോദരന്റെ മരണത്തിന്റെ ഭാഗമായി അവർ നാട്ടിലേക്ക് മടങ്ങി. ആ മത്സരത്തിൽ ഫൈനലിൽ അവർ വെങ്കല മെഡൽ നേടി. 

ന്യൂഡൽഹിയിൽ നടന്ന 2010-ലെ കോമൺ‌വെൽത്ത് ഗെയിംസിൽ 2.0 മീറ്റർ ബാക്ക്സ്ട്രോക്ക് 2.07.56 സമയത്തിൽ ഗെയിംസ് റെക്കോർഡ് നേടി.

മൈക്കൽ ബോളിന് കീഴിലുള്ള സെന്റ് പീറ്റേഴ്സ് വെസ്റ്റേൺ നീന്തൽ ക്ലബിൽ സ്റ്റെഫാനി റൈസിനൊപ്പം ​​നായ് പരിശീലനം നേടിയിരുന്നു.

2012-ലെ സമ്മർ ഒളിമ്പിക്സിൽ 200 മീറ്റർ ബാക്ക്‌സ്‌ട്രോക്കിൽ മത്സരിച്ച് ഫൈനലിൽ അഞ്ചാം സ്ഥാനത്തെത്തുകയും ചെയ്തു.

## അവലംബം

## ബാഹ്യ ലിങ്കുകൾ
* 
* 
* 
* 
* 

വർഗ്ഗം:1988-ൽ ജനിച്ചവർ
വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ
വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ
ഷെയ്ൻ റീസ്

ഓസ്ട്രേലിയൻ സ്വദേശിയായ മെഡ്‌ലി, ഫ്രീസ്റ്റൈൽ നീന്തൽതാരമാണ് **ഷെയ്ൻ ലിയാൻ റീസ്, OAM**   (ജനനം: 15 സെപ്റ്റംബർ 1982). 

2004-ലെ സമ്മർ ഒളിമ്പിക്സിൽ 4 × 200 മീറ്റർ ഫ്രീസ്റ്റൈൽ റിലേയിൽ അവർ മത്സരിച്ചു. അതിൽ ഓസ്‌ട്രേലിയ നാലാം സ്ഥാനത്തെത്തി.

2005 മുതൽ ഓസ്‌ട്രേലിയൻ 4 × 100 മീറ്റർ ഫ്രീസ്റ്റൈൽ റിലേ ടീമിൽ അംഗമായിരുന്നു. അതുവഴി 2005 ലും 2007 ലും നടന്ന ലോക ചാമ്പ്യൻഷിപ്പിലും 2006 ലെ കോമൺ‌വെൽത്ത് ഗെയിംസിലും സ്വർണം നേടിയ ഒരു ക്വാർട്ടറ്റിൽ അവർ പങ്കെടുത്തു.

2008-ലെ ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ 4 × 100 മീറ്റർ ഫ്രീസ്റ്റൈൽ റിലേ ടീമിൽ അംഗമായിരുന്നു.
## അവലംബം

## ബാഹ്യ ലിങ്കുകൾ
*


വർഗ്ഗം:1982-ൽ ജനിച്ചവർ
വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ
വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ
വർഗ്ഗം:2004-ലെ സമ്മർ ഒളിമ്പിക്സിലെ നീന്തൽ താരങ്ങൾ
വർഗ്ഗം:2008-ലെ സമ്മർ ഒളിമ്പിക്സിലെ നീന്തൽ താരങ്ങൾ
വർഗ്ഗം:2008 ബെയ്‌ജിങ്ങ് ഒളിമ്പിക്സിലെ മെഡൽ ജേതാക്കൾ
വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ
പ്രബോധകൻ

ലഘുചിത്രം
കേസരി എ. ബാലകൃഷ്ണ പിള്ളയുടെ പത്യാധിപത്യത്തിലും ഉടമസ്ഥതയിലും നടന്നിരുന്ന വാരികയാണ് പ്രബോധകൻ. സമദർശിയിലൂടെ ഭരണകൂടത്തിനെതിരെ കേസരി, നിശിത വിമ‍ശനമുയർത്തിയിരുന്നു. സമദർശിയുടെ ഉടമ രാമൻമേനോന്റെ മരണത്തെ തുടർന്ന് ചുമതലയേറ്റവർ ഈ വിമർശനങ്ങളെ ഭയന്നു. തുടർന്ന് 1926 ജൂൺ 19 ന് അദ്ദേഹം സമദർശിയിൽ നിന്നും രാജിവച്ചു.

സ്വന്തമായി പത്രം തുടങ്ങണമെന്ന ചിന്തയിൽ മൂന്നുവർഷം മലയായിലും മറ്റും യാത്ര ചെയ്ത് പണമുണ്ടാക്കി 1930 ഏപ്രിൽ 22 ന് ശാരദാ പ്രിന്റിംങ് വർക്‌സ് എന്ന സ്ഥാപനം പുളിമൂട്ടിൽ ആരംഭിച്ചു. അവിടെ നിന്നാണ് പ്രബോധകൻ പുറത്തിറങ്ങിയത്. സമദർശിയുടെ തനിപ്പകർപ്പായിരുന്നു ഇത്. രാഷ്ട്രീയ വിമർശനം , സാഹിത്യ നിരൂപണം, വൈജ്ഞാനീയ സാഹിത്യം, വിശ്വ വിഖ്യാതമായ പാശ്ചാത്യനോവലുകളുടെയും, ചെറുകഥകളുടേയും തർജ്ജമകൾ എന്നിങ്ങനെ വിവിധ വിഷയങ്ങളെ പുരസ്‌കരിച്ചെഴുതിയ വിശിഷ്ടമായ വിഭവങ്ങൾ കൊണ്ടു സമ്പന്നമായിരുന്നു ഈ വാരികയുടെ അകത്താളുകൾ ഓരോന്നും.

അയിത്തോച്ചാടന പരിപാടികൾക്ക്  പിന്തുണ പ്രഖ്യാപിച്ചും സ്വാതന്ത്ര്യ പ്രക്ഷോഭങ്ങളോട് ചേർന്നു നിന്നും പ്രബോധകൻ ജനകീയ സമരങ്ങൾക്ക് കരുത്തേകി. ശുചീന്ദ്രം സത്യാഗ്രഹത്തിനെതിരായി സർക്കാരും സവർണ്ണരും ചേർന്ന് നടത്തിയ സമരം പൊളിക്കൽ തന്ത്രങ്ങളുടെ നേരും നെറിയുമില്ലാത്ത പ്രവർത്തനങ്ങൾ ചൂണ്ടിക്കാണിച്ചുക്കൊണ്ട് തിരുവനന്തപുരത്തെ ഒരു പൊതുകാര്യ പ്രവർത്തകനായിരുന്ന എ. നാരായണപിള്ള പ്രബോധകന്റെ 3-ാം ലക്കത്തിൽ ഒരു ലേഖനം പ്രസിദ്ധീകരിച്ചു. ഇതുകണ്ട് അരിശം മൂത്ത ഭരണാധിപന്മാർ പത്രപ്രവർത്തന റഗുലേഷൻ നിയമത്തിന്റെ മറപിടിച്ചുകൊണ്ട് ബാലകൃഷ്ണപിള്ളയുടേയും, നാരായണപിള്ളയുടേയും പേരിൽ കോർട്ട് അലക്ഷ്യത്തിന് കേസ്സെടുക്കുകയും പ്രബോധകന്റെ ലൈസൻസ് റദ്ദു ചെയ്യുകയും ചെയ്തു. അങ്ങനെ 14 ലക്കങ്ങൾ ചെന്നതോടെ 1930 സെപ്റ്റംബർ 10-ന് ബാലകൃഷ്ണപിള്ള സ്വതന്ത്രമായി ആരംഭിച്ച പ്രബോധകൻ പ്രസിദ്ധീകരണം നിറുത്തി.  അതേ ആഴ്ച തന്നെ കേസരി എന്ന പേരിൽ നേരത്തേ കൊല്ലം പെരിനാട് കളീലിൽ ആർ നാരായണപിള്ള വാങ്ങിയിരുന്ന ലൈസൻസ് നിയമപരമായി വാങ്ങി ബാലകൃഷ്ണപിള്ളയുടെ പത്രാധിപത്യത്തിൽ കേസരി എന്ന പുതിയൊരു പത്രം പുറത്തിറങ്ങി. ഏകദേശം അഞ്ചുകൊല്ലത്തോളം കേസരി മുടങ്ങാതെ പ്രസിദ്ധീകരിക്കുവാൻ പത്രാധിപർക്കു കഴിഞ്ഞു.

## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
വർഗ്ഗം:പത്രപ്രവർത്തനം
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
വർഗ്ഗം:നിരോധിച്ച പ്രസിദ്ധീകരണങ്ങൾ
അഷ്ടവൈദ്യൻ ഇ.ടി. നാരായണൻ മൂസ്സ്

ആയുർവേദ ചികിത്സാരംഗത്തെ പ്രമുഖനായിരുന്നു **അഷ്ടവൈദ്യൻ ഇ.ടി. നാരായണൻ മൂസ്സ്** (1933 സെപ്റ്റംബർ 15 - 5 ഓഗസ്റ്റ് 2020). 2010-ൽ രാജ്യം പദ്മഭൂഷൺ ലഭിച്ചു.

## ജീവിതരേഖ
പ്രശസ്ത ആയുർവേദ ഭിഷഗ്വരനും 1992-ലെ പദ്മശ്രീ ജേതാവുമായിരുന്ന തൈക്കാട്ടുശ്ശേരി എളേടത്തു തൈക്കാട്ടില്ലത്തെ നീലകണ്ഠൻ മൂസ്സിന്റെയും ദേവകി അന്തർജനത്തിന്റെയും മകനായി 1933 സെപ്റ്റംബർ 15-ന് ചിങ്ങമാസത്തിലെ പൂയം നക്ഷത്രത്തിൽ ജനനം. നീലകണ്ഠൻ മൂസിന്റെയും ദേവകി അന്തർജനത്തിന്റെയും പത്തുമക്കളിൽ നാലാമനും ഏക പുരുഷനുമായിരുന്നു അദ്ദേഹം. അച്ഛൻ ആരംഭിച്ച വൈദ്യരത്‌നം ഔഷധശാലയുടെ ചുമതല 1954-ൽ നാരായണൻ മൂസ്സ് ഏറ്റെടുത്തു. വൈദ്യരത്‌നം സ്ഥാപനങ്ങളുടെ ചെയർമാനും മാനേജിങ് ഡയറക്ടറുമായിരുന്നു.

കോഴിക്കോടെ കാലിക്കറ്റ് സർവകലാശാലയ്ക്കു കീഴിലുള്ള ഒല്ലൂർ വൈദ്യരത്‌ന ആയുർവേദ കോളേജ്, നേഴ്‌സിങ് കോളേജ്, മൂന്ന് ഔഷധ നിർമാണശാല, കേന്ദ്ര ആയുഷ് വകുപ്പിന്റെ സെന്റർ ഓഫ് എക്‌സലൻസ് അംഗീകാരം നേടിയ ആയുർവേദ ഗവേഷണ കേന്ദ്രം, ചാരിറ്റി ഹോസ്പിറ്റൽ, മൂന്ന് ആയുർവേദ ഔഷധ ഫാക്ടറികൾ,നിരവധി ഔഷധശാലകൾ എന്നിവയുടെ സ്ഥാപകനാണ്.

സതി അന്തർജനമാണ് ഭാര്യ. ഇ.ടി. നീലകണ്ഠൻ മൂസ്സ് (ജൂനിയർ), ഇ.ടി. പരമേശ്വരൻ മൂസ്സ്, ശൈലജ അന്തർജനം എന്നിവരാണ് മക്കൾ. 2020 ഓഗസ്റ്റ് 5-ന് വാർദ്ധക്യസഹജമായ അസുഖങ്ങളെത്തുടർന്ന് സ്വവസതിയിൽ വച്ച് അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു. 

## പുരസ്കാരങ്ങൾ
* പദ്മഭൂഷൺ
* പ്രധാനമന്ത്രിയുടെ സ്വദേശി പുരസ്‌കാരം

## അവലംബം


വർഗ്ഗം:ആയുർവേദ ഔഷധനിർമ്മാണം
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:1933-ൽ ജനിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:ഓഗസ്റ്റ് 5-ന് മരിച്ചവർ
യു.എസ്.ബി. ടൈപ്പ് സി.

റൊട്ടേഷണലി സൈമെട്രിക്ക് കണക്റ്ററുള്ള 24-പിൻ യുഎസ്ബി കണക്റ്റർ സിസ്റ്റമാണ് **യുഎസ്ബി-സി** (ഔദ്യോഗികമായി **യുഎസ്ബി ടൈപ്പ്-സി** എന്നറിയപ്പെടുന്നു).  

യുഎസ്ബി ടൈപ്പ്-സി സ്പെസിഫിക്കേഷൻ 1.0 യുഎസ്ബി ഇംപ്ലിമെന്റേഴ്സ് ഫോറം (യുഎസ്ബി-ഐഎഫ്) പ്രസിദ്ധീകരിച്ച് 2014 ഓഗസ്റ്റിൽ അന്തിമരൂപം നൽകി.  യുഎസ്ബി 3.1 സ്പെസിഫിക്കേഷന്റെ അതേ സമയത്താണ് ഇത് വികസിപ്പിച്ചെടുത്തത്. 2016 ജൂലൈയിൽ ഐ‌ഇ‌സി ഇത് "ഐ‌ഇ‌സി 62680-1-3" ആയി അംഗീകരിച്ചു. 

ടൈപ്പ്-സി കണക്റ്റർ ഉള്ള ഒരു ഉപകരണം യുഎസ്ബി, യുഎസ്ബി പവർ ഡെലിവറി അല്ലെങ്കിൽ ഏതെങ്കിലും ഇതര മോഡ് നടപ്പിലാക്കണമെന്നില്ല: ടൈപ്പ്-സി കണക്റ്റർ നിരവധി സാങ്കേതികവിദ്യകളിൽ ഉപയോഗിക്കുന്നു, അവയിൽ ചിലത് മാത്രം നിർബന്ധമാക്കുന്നു.

2017 സെപ്റ്റംബറിൽ പുറത്തിറങ്ങിയ യുഎസ്ബി 3.2 യുഎസ്ബി 3.1 സ്റ്റാൻഡേർഡ് മാറ്റിസ്ഥാപിക്കുന്നു. ഇത് നിലവിലുള്ള യുഎസ്ബി 3.1 സൂപ്പർസ്പീഡ്, സൂപ്പർസ്പീഡ് + ഡാറ്റാ മോഡുകൾ സംരക്ഷിക്കുകയും രണ്ട്-ലേൺ ഓപ്പറേഷൻ ഉപയോഗിച്ച് യുഎസ്ബി-സി കണക്റ്ററിലൂടെ രണ്ട് പുതിയ സൂപ്പർസ്പീഡ് + ട്രാൻസ്ഫർ മോഡുകൾ അവതരിപ്പിക്കുകയും ചെയ്യുന്നു, 10, 20 ജിബിറ്റ് / സെ (1, ~ 2.4 ജിബി / സെ) കൂടിയ ഡാറ്റാ നിരക്കുകളാണുള്ളത്.

2019 ൽ പുറത്തിറങ്ങിയ യുഎസ്ബി 4, യുഎസ്ബി-സി വഴി മാത്രം ലഭ്യമാകുന്ന ആദ്യത്തെ യുഎസ്ബി ട്രാൻസ്ഫർ പ്രോട്ടോക്കോൾ സ്റ്റാൻഡേർഡാണ്.
## അവലോകനം
യുഎസ്ബി-സി കണക്റ്ററുകളും കേബിളുകളും ഹോസ്റ്റുകളിലേക്കും ഉപകരണങ്ങളിലേക്കും കണക്റ്റുചെയ്യുന്നു, യുഎസ്ബി-ബി, യുഎസ്ബി-എ, എച്ച്ഡിഎംഐ, ഡിസ്പ്ലേപോർട്ട്, 3.5 എംഎം ഓഡിയോ കേബിളുകൾ, കണക്റ്ററുകൾ എന്നിവയുൾപ്പെടെ വിവിധ ഇലക്ട്രിക്കൽ കണക്റ്ററുകൾ മാറ്റിസ്ഥാപിക്കുന്നു.
### നാമം
യുഎസ്ബി ടൈപ്പ്-സി, യുഎസ്ബി-സി എന്നിവ യുഎസ്ബി ഇംപ്ലിമെൻറേഴ്സ് ഫോറത്തിന്റെ വ്യാപാരമുദ്രകളാണ്.
### കണക്റ്ററുകൾ
24-പിൻ ഇരട്ട-വശങ്ങളുള്ള കണക്റ്റർ മൈക്രോ-ബി കണക്റ്ററിനേക്കാൾ അല്പം വലുതാണ്, യുഎസ്ബി-സി പോർട്ട് 8.4 മില്ലിമീറ്റർ (0.33 ഇഞ്ച്) 2.6 മില്ലിമീറ്റർ (0.10 ഇഞ്ച്) അളക്കുന്നു. രണ്ട് തരത്തിലുള്ള (ലിംഗഭേദം) കണക്റ്ററുകൾ നിലവിലുണ്ട്, ഫീമെയിൽ (റിസപ്റ്റാക്കൽ), മെയിൽ (പ്ലഗ്).

കേബിളുകളിലും അഡാപ്റ്ററുകളിലും പ്ലഗുകൾ കാണപ്പെടുന്നു. ഉപകരണങ്ങളിലും അഡാപ്റ്ററുകളിലും റെസെപ്റ്റാക്കലുകൾ കാണപ്പെടുന്നു.

## അവലംബം

## External links

* The *Universal Serial Bus Type-C Cable and Connector Specification* is included in a set of USB documents which can be downloaded from USB.org.
* Introduction to USB Type-C, by Andrew Rogers, Microchip Technology, 2015

വർഗ്ഗം:വിവരസാങ്കേതികവിദ്യ
മഡോണ ആന്റ് ചൈൽഡ് (ബോൾട്രാഫിയോ)

ജിയോവന്നി അന്റോണിയോ ബോൾട്രാഫിയോ വരച്ച ഒരു പാനൽ ചിത്രമാണ് **മഡോണ ആന്റ് ചൈൽഡ്.** ലണ്ടനിലെ നാഷണൽ ഗാലറിയിൽ ഈ ചിത്രം പ്രദർശിപ്പിച്ചിരിക്കുന്നു. 

ഈ ചിത്രം 1490 കളിൽ നിർമ്മിച്ചതാകാം. കലാകാരന്റെ മിലാൻ നഗരത്തിലെ സ്റ്റുഡിയോയിൽ ബോൾട്രാഫിയോ ഉണ്ടായിരുന്ന സമയത്ത് വരച്ച ഈ ചിത്രം  ലിയോനാർഡോ ഡാവിഞ്ചി സ്വാധീനം ചെലുത്തിയിരുന്നു..
## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
എക്സ്ടെൻഷൻ ട്യൂബ്

വലത്ത്‌|ലഘുചിത്രം|എക്സ്ടെൻഷൻ ട്യൂബുകൾ. പേന ഉള്ളിലൂടെ കടത്തിയിരിക്കുന്നത് ലെൻസുകൾ ഒന്നും ഉള്ളിൽ ഇല്ല എന്ന് കാണിക്കാനാണ്
ലെൻസുകൾ മാറ്റി ഉപയോഗിക്കാവുന്ന തരത്തിലുള്ള ക്യാമറകളിൽ, പ്രധാന ലെൻസിന്റെ മാഗ്നിഫിക്കേഷൻ വർദ്ധിപ്പിക്കുന്നതിന് ഉപയോഗിക്കുന്ന ട്യൂബ് പോലെയുള്ള ഘടകമാണ് **എക്സ്ടെൻഷൻ ട്യൂബ്** എന്ന് അറിയപ്പെടുന്നത്. ഇവ **എക്സ്ടെൻഷൻ റിംഗ്** എന്നും അറിയപ്പെടുന്നുണ്ട്. മാക്രോ ഫോട്ടോഗ്രഫിയിൽ ഇത് സാധാരണയായി ഉപയോഗിക്കുന്ന ഒന്നാണ്. 

## നിർമ്മാണം
ഈ ട്യൂബിൽ ഒപ്റ്റിക്കൽ ഘടകങ്ങൾ ഒന്നും തന്നെയില്ല. ലെൻസ് ഇമേജ് പ്ലെയിനിൽ നിന്ന് കൂടുതൽ ദൂരേക്ക് നീക്കുക എന്നതാണ് ഇതിന്റെ ഏക ലക്ഷ്യം. ലെൻസിന്റെ ദൂരം കൂടുന്തോറും ഫോക്കസ് അടുത്തേക്ക് വരികയും മാഗ്‌നിഫിക്കേഷൻ കൂടുകയും ചെയ്യും. കൂടുതൽ പ്രകാശനഷ്ടം ഉണ്ടാവും എന്നതിനാൽ എക്സ്ടെൻഷൻ ട്യൂബ് ഉപയോഗിക്കുമ്പോൾ കൂടുതൽ എക്സ്പോഷർ സമയമോ കൂടിയ ഐഎസ്ഒയൊ ആവശ്യമായി വരും.  

എക്സ്ടെൻഷൻ ട്യൂബുകൾക്ക് ഒപ്റ്റിക്സ് ഇല്ലാത്തതിനാൽ, അവ ലെൻസിന്റെ ഒപ്റ്റിക്കൽ ഗുണനിലവാരത്തെ ബാധിക്കില്ല. പ്രകാശത്തിന്റെ കുറവ്, ഫീൽഡിന്റെ ആഴം കുറയുക, അനന്തതയിലേക്ക് ഫോക്കസ് ചെയ്യാൻ പറ്റാതാവുക എന്നിവയാണ് എക്സ്ടെൻഷൻ ട്യൂബ് ഉപയോഗത്തിൽ ഉണ്ടാകുന്ന പ്രശ്നങ്ങൾ. ട്യൂബിന്റെ നീളം കൂടുന്നതിന് അനുസരിച്ച് ലെൻസിന് വളരെ അടുത്തായി വസ്തുക്കളെ ഫോക്കസ് ചെയ്യാൻ കഴിയും. ഓട്ടോ എക്‌സ്‌പോഷർ ഉപയോഗിക്കുന്ന ആധുനിക ക്യാമറകളിൽ പ്രകാശത്തിന്റെ കുറവ് പോലെയുള്ള പ്രശ്നങ്ങൾ ക്യാമറ തന്നെ ശരിയാക്കുന്ന തരത്തിൽ ക്രമീകരിക്കാനാവും. 

ഇലക്ട്രിക്കൽ കോൺടാക്റ്റുകളില്ലാത്ത എക്സ്റ്റൻഷൻ ട്യൂബുകൾ, ഒരു ഇലക്ട്രോണിക് ഓട്ടോമാറ്റിക് ക്യാമറയെ അതിന്റെ ലെൻസിനെ നിയന്ത്രിക്കാൻ അനുവദിക്കില്ല. അതിനാൽ ഓട്ടോഫോക്കസ് പ്രവർത്തനരഹിതമാക്കുകയും ചില സന്ദർഭങ്ങളിൽ ലെൻസ് മാനുവൽ അപ്പർച്ചർ നിയന്ത്രണം നൽകുന്നില്ലെങ്കിൽ ഒരു ഉപയോക്താവിനെ അപ്പർച്ചർ കൂടുതലായി തുറക്കാൻ നിർബന്ധിക്കുകയും ചെയ്യുന്നു. മികച്ച എക്സ്ടെൻഷൻ ട്യൂബുകളിൽ ഇലക്ട്രിക്കൽ കോൺടാക്റ്റുകൾ അടങ്ങിയിട്ടുണ്ട്, അത്തരം ട്യൂബുകൾ ഉപയോക്താവിനെ ഓട്ടോഫോക്കസ് ഉപയോഗിക്കാനും, ലെൻസിന്റെ അപ്പർച്ചർ ഓട്ടോമാറ്റിക്കായി നിയന്ത്രിക്കാനും അനുവദിക്കുന്നു. നോൺ-ഇലക്ട്രിക്കൽ ട്യൂബുകളുടെ ഒരു നേട്ടം അവയുടെ കുറഞ്ഞ വിലയാണ്.   

## ടെലികൺവെർട്ടറുകളും ക്ലോസ്-അപ്പ് ലെൻസും
എക്സ്ടെൻഷൻ ട്യൂബുകൾ ചിലപ്പോൾ ടെലികൺവെർട്ടറുകളുമായി തെറ്റിദ്ധരിക്കപ്പെടാറുണ്ട്. ഫോക്കൽ ദൈർഘ്യം വർദ്ധിപ്പിക്കുന്നതിന് രൂപകൽപ്പന ചെയ്ത ഒപ്റ്റിക്കൽ ഘടകം (അതായത് ലെൻസുകൾ) അടങ്ങിയ ഉപകരണമാണ് ടെലികൺവെർട്ടർ. 

ഒരു ക്ലോസ്-അപ്പ് ലെൻസും മാക്രോ ഫോട്ടോഗ്രാഫിക്ക് സഹായിക്കുന്നവയാണ്. പക്ഷേ, ഒരു എക്സ്ടെൻഷൻ ട്യൂബിൽ നിന്ന് വ്യത്യസ്തമായി, ക്ലോസ്-അപ്പ് ലെൻസ് യഥാർത്ഥത്തിൽ ഒപ്റ്റിക്കൽ ഘടകമാണ്. 

## ഇതും കാണുക
* ബെല്ലോസ് (ഫോട്ടോഗ്രഫി)

## പരാമർശങ്ങൾ

## പുറത്തേക്കുള്ള കണ്ണികൾ

* ക്ലോസ്-അപ്പ് ലെൻസുകളും എക്സ്ടെൻഷൻ ട്യൂബുകളും ഉപയോഗിച്ചുള്ള പരീക്ഷണങ്ങൾ  
വർഗ്ഗം:ഫോട്ടോഗ്രഫി
വർഗ്ഗം:ഫോട്ടോഗ്രഫി ഉപകരണങ്ങൾ
സ്കിയ ഗ്രാഫിക്സ് എൻജിൻ

സി ++ ൽ എഴുതിയ ഒരു ഓപ്പൺ സോഴ്‌സ് ഗ്രാഫിക്സ് ലൈബ്രറിയാണ് **സ്കിയ ഗ്രാഫിക്സ് എഞ്ചിൻ** . സ്കിയ ഇങ്ക് ആണ് ഈ ലൈബ്രറി വികസിപ്പിച്ചെടുത്തത്. 2005 ൽ ഗൂഗിൾ ഇത് സ്വന്തമാക്കി,  തുടർന്ന് പുതിയ ബിഎസ്ഡി സൗജന്യ സോഫ്റ്റ്‍വെയർ ലൈസൻസിന് കീഴിൽ ഒരു സ്വതന്ത്ര സോഫ്റ്റ്‍വെയറായി പുറത്തിറക്കി. 

ഇപ്പോൾ **സ്കിയ** എന്നറിയപ്പെടുന്ന ഈ ലൈബ്രറി ഗൂഗിൾ ക്രോം, ക്രോം ഒ.എസ്., ക്രോമിയം ഒ.എസ്., മോസില്ല ഫയർഫോക്സ്, മോസില്ല തണ്ടർബേഡ്, ആൻഡ്രോയ്ഡ് (ആൻഡ്രോയ്‍ഡ‍്3.0  മുതൽ HWUI ഭാഗികമായി ഇതിന്റെ ഉപയോഗം അസാധുവാക്കിയെങ്കിലും), ഫയർഫോക്സ് ഒ.എസ്., ഫ്ലട്ടർ എന്നിവയിൽ ഉപയോഗിച്ചുവരുന്നു. ബ്ലാക്ക്ബെറി പ്ലേബുക്കിലും സ്കിയ ലൈബ്രറി നിലവിലുണ്ട്, എന്നിരുന്നാലും അതിന്റെ ഉപയോഗത്തിന്റെ വ്യാപ്തി വ്യക്തമല്ല. 

സിപിയു അടിസ്ഥാനമാക്കിയുള്ള സോഫ്റ്റ്‌വെയർ റാസ്റ്ററൈസേഷന്, പി‌ഡി‌എഫ് ഔട്ട്‌പുട്ടിന്, ജിപിയു- ആക്‌സിലറേറ്റഡ് ഓപ്പൺ‌ജി‌എല്ലിന് എന്നിങ്ങനെ നിരവധി ബാക്ക്-എൻഡുകൾ സ്കിയകളുണ്ട്. ഭാഗികമായി നടപ്പിലാക്കിയ ബാക്ക്-എൻഡുകൾ (ചില സവിശേഷതകൾ ഇല്ലാത്തത്) ഓപ്പൺജിഎൽ ഇഎസ്, ഓപ്പൺവിജി, എസ്‌വിജി, അഡോബ് എസ്‌ഡബ്ല്യുഎഫ് (ഫ്ലാഷ്) എന്നിവയ്‌ക്കും ലഭ്യമാണ്. സ്വന്തം വിഡ്ജറ്റുകൾ നൽകുന്ന ക്യൂട്ടി പോലുള്ള മറ്റ് വിശാലമായ ഇൻഫ്രാസ്ട്രക്ചറുകളേക്കാൾ കെയ്‌റോ അല്ലെങ്കിൽ പാത്ത്ഫൈൻഡർ (ഇത് ഡ്രോയിംഗിൽ ശ്രദ്ധ കേന്ദ്രീകരിക്കുന്നു എന്നർത്ഥം) സ്കിയയ്ക്ക് സമാനമാണ്.  

മാർക്ക് കിൽഗാർഡും ജെഫ് ബോൾസും സ്കിയയുടെ ഇന്റേണലുകൾ (2012 ലെ കണക്കനുസരിച്ച്) ഇനിപ്പറയുന്ന നിബന്ധനകളിൽ വിശദീകരിക്കുന്നു (വിമർശിക്കുന്നു):  

അതിനുശേഷം, നിർദ്ദിഷ്ട എൻ‌വി പാത്ത് റെൻഡറിംഗ് ഓപ്പൺ‌ജി‌എൽ വെണ്ടർ വിപുലീകരണത്തിന് സ്കിയ പിന്തുണ ചേർത്തു (അതിൽ കിൽ‌ഗാർഡ് പ്രധാന രചയിതാവാണ്).  

## ഇതും കാണുക

* ഡയറക്റ്റ് 2 ഡി 
* സ്റ്റാർലിംഗ് ഫ്രെയിംവർക്ക് 
* ആന്റി-ഗ്രെയിൻ ജ്യാമിതി 
* സെർവോ പാത്ത്ഫൈൻഡർ 

## അവലംബങ്ങൾ

## പുറത്തേക്കുള്ള കണ്ണികൾ

*  
*    
* http://www.slideshare.net/snailee/skia-freetype-android-2d-graphics-essentials 
* https://github.com/servo/pathfinder
മാഡിസൺ വിൽസൺ

**മാഡിസൺ മാരി വിൽ‌സൺ, ഒ‌എ‌എം** (ജനനം: 31 മെയ് 1994) ഒരു ഓസ്‌ട്രേലിയ സ്വദേശിയായ മത്സര നീന്തൽതാരമാണ്. ഫിന ലോക ചാമ്പ്യൻഷിപ്പിൽ ബാക്ക്‌സ്‌ട്രോക്ക്, ഫ്രീസ്റ്റൈൽ മത്സരങ്ങളിൽ അവർ പങ്കെടുത്തിട്ടുണ്ട്.
## ജീവചരിത്രം
ഖത്തറിലെ ദോഹയിൽ നടന്ന 2014-ലെ ഫിനാ വേൾഡ് നീന്തൽ ചാമ്പ്യൻഷിപ്പിൽ (25 മീറ്റർ) ഓസ്ട്രേലിയൻ റിലേ ടീമുകളിൽ അംഗമായിരുന്ന വിൽസൺ രണ്ട് മെഡലുകൾ നേടി. വനിതകളുടെ 4 × 100 മീറ്റർ മെഡ്‌ലി റിലേയിൽ ഒരു വെള്ളിയും വനിതകളുടെ 4 × 200 മീറ്റർ ഫ്രീസ്റ്റൈൽ റിലേയിൽ വെങ്കലവും നേടുന്നതിന് അവർക്ക് സാധിച്ചു.

റഷ്യയിലെ കസാനിൽ 2015-ൽ നടന്ന ലോക അക്വാട്ടിക്സ് ചാമ്പ്യൻഷിപ്പിൽ വിൽസൺ മൂന്ന് മെഡലുകളാണ് നേടിയത്. വനിതകളുടെ 4 × 100 മീറ്റർ ഫ്രീസ്റ്റൈൽ റിലേയിൽ വിജയിച്ച ഓസ്‌ട്രേലിയൻ ടീമിലെ അംഗമെന്ന നിലയിൽ ഒരു സ്വർണം; വനിതകളുടെ 100 മീറ്റർ ബാക്ക്‌സ്‌ട്രോക്കിൽ ഒരു വെള്ളി; വനിതകളുടെ 4 × 100 മീറ്റർ മെഡ്‌ലി റിലേയിൽ വെങ്കലം എന്നിവയും നേടി.

2016-ലെ സമ്മർ ഒളിമ്പിക്സിൽ, 100 മീറ്റർ ബാക്ക്സ്ട്രോക്കിൽ  ഓസ്ട്രേലിയയെ പ്രതിനിധീകരിക്കുന്ന വിൽസൺ ഫൈനലിൽ എട്ടാം സ്ഥാനത്തെത്തുകയുണ്ടായി.

## അവലംബം

## ബാഹ്യ ലിങ്കുകൾ
* 
* 
* 
* 
* 

 

വർഗ്ഗം:1994-ൽ ജനിച്ചവർ
വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ
വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ
അമോണിയം നൈട്രൈറ്റ്

നൈട്രസ് ആസിഡിന്റെ അമോണിയം സാൾട്ട് ആണ് **അമോണിയം നൈട്രൈറ്റ്**, NH4NO2 . ഇത്   വളരെ അസ്ഥിരമായതിനാൽ, ശുദ്ധമായ രൂപത്തിൽ ഉപയോഗിക്കുന്നില്ല.  മാത്രമല്ല അന്തരീക്ഷ ഊഷ്മാവിൽ പോലും വെള്ളം നൈട്രജൻ എന്നിവയായി വിഘടിക്കുന്നു. 

## തയ്യാറാക്കൽ
ജലീയ അമോണിയയിൽ നൈട്രജൻ ഡൈ ഓക്സൈഡ്, നൈട്രിക് ഓക്സൈഡ് എന്നിവ തുല്യ ഭാഗങ്ങൾ പ്രവർത്തിപ്പിച്ച് തയ്യാറാക്കാം. 

അമോണിയ, ഓസോൺ അല്ലെങ്കിൽ ഹൈഡ്രജൻ പെറോക്സൈഡ് ഉപയോഗിച്ച് ഓക്സിജനേഷൻ നടത്തിയും **അമോണിയം നൈട്രൈറ്റ്** നിർമ്മിക്കാവുന്നതാണ്.

## ഭൗതിക, രാസിക ഗുണവിശേഷങ്ങൾ
60-70° C താപനിലയിൽ അമോണിയം നൈട്രൈറ്റ് പൊട്ടിത്തെറിച്ചേക്കാം. വരണ്ട പരൽ രൂപത്തേക്കാൾ സാന്ദ്രീകൃത ജലീയ ലായനിയിൽ ലയിക്കുമ്പോൾ വേഗത്തിൽ വിഘടിക്കും. അന്തരീക്ഷ ഊഷ്മാവിൽ പോലും ഈ സംയുക്തം, വെള്ളം നൈട്രജൻ എന്നിവയായി വിഘടിക്കുന്നു. 
NH4NO2 -> N2 + 2H2O
ചൂടാകുമ്പോൾ അല്ലെങ്കിൽ ആസിഡിന്റെ സാന്നിധ്യത്തിൽ വെള്ളം, നൈട്രജൻ എന്നിവയായി വിഘടിക്കുന്നു. ഉയർന്ന പിഎച്ചിലും കുറഞ്ഞ താപനിലയിലും അമോണിയം നൈട്രൈറ്റ് ലായനി സ്ഥിരതയുള്ളതാണ്. പി.എച്ച്. മൂല്യം 7.0 ലും കുറയുന്നുണ്ടെങ്കിൽ, അത് ഒരു സ്ഫോടനത്തിലേക്ക് നയിച്ചേക്കാം. അമോണിയ ലായനി ചേർത്ത് സുരക്ഷിതമായ പി.എച്ച് നിലനിർത്താൻ കഴിയും. അമോണിയം നൈട്രൈറ്റിന്റെ അമോണിയ അനുപാതം 10% ന് മുകളിലായിരിക്കണം.
## ഇതുകൂടി കാണുക

അമോണിയം നൈട്രേറ്റ്

## അവലംബം

വർഗ്ഗം:ഓക്സീകാരികൾ
വർഗ്ഗം:അമോണിയം സംയുക്തങ്ങൾ
മൈക്രൊഗ്രഫി

[ലഘുചിത്രം| ഡെൻ‌മാർക്കിൽ നിന്നുള്ള ഒരു ശിവതി, എബ്രായ പാഠം ഒരു [മെനൊരാ|മെനോറയുടെ ആകൃതിയിൽ.]]
ഒൻപതാം നൂറ്റാണ്ടിൽ വികസിച്ചുവന്ന ഒരു ജൂത കാലിഗ്രഫി രീതിയാണ് **മൈക്രൊഗ്രഫി** (ചെറിയ എഴുത്ത് എന്ന് അർഥം വരുന്ന ഗ്രീക്ക് വാക്ക്  "Μικρογραφία"യിൽ നിന്ന് ഉത്ഭവിച്ചത്). **മൈക്രൊകാലിഗ്രഫി** എന്നും ഇത് അറിയപ്പെടുന്നു. ചെറിയ എബ്രായ അക്ഷരങ്ങൾ ഉപയോഗിച്ച് ജ്യാമിതീയ, അമൂർത്ത ഡിസൈനുകൾ നിർമ്മിക്കുന്ന കലയാണ് ഇത്. ജൂത മതത്തിന് സമാന്തരമായി ക്രിസ്തുമതത്തിലും ഇസ്ലാമിലും ഈ രീതി പിന്തുടരുന്നുണ്ട്. ഈ അപൂർവ കലാസൃഷ്ടികൾ കൂടുതലായും കറുപ്പും വെളുപ്പും നിറങ്ങളിൽ ഉള്ളവയാണ്. 

## വിവരണം
ഒരു നിശ്ചിത ദൂരത്ത് നിന്ന്  കാണുമ്പോൾ ചിത്രമായി തോന്നുന്ന തരത്തിൽ അക്ഷരങ്ങൽ കൊണ്ട് നിർമ്മിച്ചവയാണ് ഈ കലാസൃഷ്ടികൾ. നൂതന കലാരൂപമായ ഫോട്ടോമോസൈകിൽ, വളരെ ചെറിയ ചിത്രങ്ങൾ ദൂരത്തു നിന്ന് നോക്കുമ്പോൾ മൊസൈക്ക് ആയി തോന്നുന്നു. ഇത് ഒരു ആധുനിക അനലോഗ് ആണ്. മറ്റൊരു ആധുനിക അനലോഗ് ASCII ആർട്ട് ആണ്, അവിടെ ASCII അല്ലെങ്കിൽ വിപുലീകൃത ASCII പ്രതീകങ്ങൾ ഒരു കമ്പ്യൂട്ടർ സ്ക്രീനിലും/അല്ലെങ്കിൽ പ്രിന്റൗട്ടിലും ഒരു ഇമേജ് രൂപീകരിക്കുന്ന തരത്തിൽ ക്രമീകരിച്ചിരിക്കുന്നു. 

## പ്രചോദനം

ലഘുചിത്രം|ഒരു മയിലിന്റെ രൂപത്തിൽ ഒരു അറബിക് കാലിഗ്രാം.
ഈ കലാരൂപവും, പത്ത് കൽപ്പനകളിൽ രണ്ടാമത്തേതുമായി ബന്ധപ്പെട്ട ചിത്രങ്ങളുടെ നിയന്ത്രണവും തമ്മിൽ ഒരു ബന്ധമുണ്ട്. യഹൂദ നിയമങ്ങൾ അനുസരിക്കുന്ന, യാഥാസ്തിതിക ഭക്തരായി തുടരാൻ ആഗ്രഹിക്കുന്ന വിഷ്വൽ ആർട്ടിസ്റ്റിന്, ചിത്രങ്ങളില്ലാതെ വാചകം മാത്രം ഉപയോഗിച്ച് കലാരൂപങ്ങൾ സൃഷ്ടിക്കുവാൻ സഹായിക്കുന്ന രീതിയാണ് മൈക്രോഗ്രഫി. ചില മുസ്‌ലിം സമൂഹങ്ങളിലും സമാനമായ നിയന്ത്രണങ്ങൾ ഉള്ളതിനാൽ, ഈ രീതിയുടെ വകഭേദം ഇസ്ലാമിക് കാലിഗ്രഫിയിൽ അറബി അക്ഷരമാല ഉപയോഗിച്ചും ചെയ്തുവരുന്നുണ്ട്. 

## ഇതും കാണുക
* മത്തിയാസ് ബുചിഞ്ചർ

## പരാമർശങ്ങൾ

## പുറം കണ്ണികൾ
* മൈക്രോഗ്രഫി: ടെക്സ്റ്റ് ആർട്ടും ടൈപ്പോഗ്രാഫിയും 
* ലീല അവ്രിൻ, ഇന്റർലേസുകളും ഗ്രോട്ടെസ്‌ക്യൂസും: ആർട്ട് ഓഫ് എബ്രായ മൈക്രോഗ്രാഫി, ജൂത ഹെറിറ്റേജ് ഓൺലൈൻ മാഗസിൻ 
* പതിമൂന്നാം നൂറ്റാണ്ടിലെ പെന്റാടെച്ച്  ബ്രിട്ടീഷ് ലൈബ്രറി, BL ആഡ്. എം.എസ് 21160 
* ഒരു ജർമ്മൻ പെന്ററ്റ്യൂച്ച്, സി. 1300  ബ്രിട്ടീഷ് ലൈബ്രറി, BL ആഡ്. എം.എസ് 15282 
* മൈക്രോഗ്രാഫിയിലെ ജൂത തിയോളജിക്കൽ സെമിനാരി എക്സിബിറ്റ് 
* ജൂത വെർച്വൽ ലൈബ്രറിയിൽ നിന്ന് കോൺഗ്രസ് ലൈബ്രറിയുടെ ജൂഡായിക് ട്രെഷറുകൾ 
* ഡാലിയ-റൂത്ത് ഹാൽപെറിൻ, മൈക്രോഗ്രാഫി - ഒരു ജൂത കല , ബ്രിട്ടീഷ് ലൈബ്രറി എബ്രായ കൈയെഴുത്തുപ്രതി പദ്ധതി. ശേഖരിച്ചത് 2016-05-25. 
വർഗ്ഗം:ദൃശ്യകലകൾ
പ്രവാചകവൈദ്യം

ഇസ്ലാം മതവിശ്വാസമനുസരിച്ച് പ്രവാചകൻ മുഹമ്മദ് നബിയുടെ ഹദീസുകൾ പ്രകാരം രോഗം, ചികിത്സ, ശുചിത്വം എന്നിവയെ സംബന്ധിച്ച സദുപദേശങ്ങളും വൈദ്യശാസ്ത്രജ്ഞരല്ലാത്ത പണ്ഡിതന്മാർ പ്രസ്തുത ഹദീസുകൾ പ്രചരിപ്പിക്കുന്നതിനും പ്രാവർത്തികമാക്കുന്നതിനുമായി സമാഹരിച്ച ലിഖിതങ്ങളും ചേർന്നതാണ് **പ്രവാചകവൈദ്യം** അഥവാ ** Prophetic medicine** (, **) എന്നാൽ ഇതിൽനിന്നു വിഭിന്നമായ ഗ്രീക്ക് (യുനാനി) പ്രകൃതിചികിത്സാരീതികളായിരുന്നു ഇസ്ലാമിക ലോകത്ത് പൊതുവേ നിലനിന്നിരുന്നത്. 

## ചരിത്രം
*പ്രവാചകവൈദ്യം* എന്ന പേരിൽ ഒരു വിജ്ഞാനശാഖയോ ചികിൽസാരീതിയോ പ്രവാചക കാലഘട്ടത്തിലോ പിൻതലമുറയിലോ  നിലവിലുണ്ടായിരുന്നില്ല. തന്നോട് രോഗപീഡയെപ്പറ്റി ആവലാതിപ്പെട്ടവരോട് വൈദ്യന്മാരെ പോയി കാണാൻ പറയുകയായിരുന്നു പ്രധാനമായും നബി ചെയ്തിരുന്നത്. എന്നാൽ ചില പ്രത്യേക രോഗാവസ്ഥകളിൽ നിശ്ചിത വ്യക്തികൾക്ക് നൽകിയ നിർദേശങ്ങൾ, പിന്നീട് ഹദീസ് ക്രോഡീകരണ വേളയിൽ, പ്രവാചകന്റെ ചികിത്സാനിർദേശങ്ങളെപ്പറ്റിയുള്ള നിവേദനങ്ങൾ, ഹദീസ് പണ്ധിതന്മാർ 'കിതാബുത്വിബ്ബ്' എന്ന ശീർഷകത്തിന് കീഴെ രേഖപ്പെടുത്തി വെച്ചു. പിൽക്കാല പണ്ധിതന്മാരിൽ ചിലർ ഹദീസ് ഗ്രന്ഥങ്ങളിൽ ചിതറിക്കിടന്ന ഈ നിവേദനങ്ങൾ ഒരുമിച്ചുകൂട്ടി 'അത്വിബ്ബുന്നബവി' എന്ന പേരിൽ ഗ്രന്ഥരചന നടത്തുകയുണ്ടായി. പുതിയ ഒരു വൈദ്യശാസ്ത്ര ശാഖയോ എന്നേക്കും എവിടേക്കും ഉപയോഗപ്പെടുത്താവുന്ന ഒരു  ചികിത്സാരീതിയോ എന്ന നിലയ്ക്കല്ല അവർ ഈ ഗ്രന്ഥരചന നടത്തിയത്. മറിച്ച്,  പ്രാവാചകന്റേതായി ഉദ്ധരിക്കപ്പെട്ട ചികിത്സാനിർദേശങ്ങൾ ഒന്നിച്ചൊരിടത്ത് അവതരിപ്പിക്കുകയായിരുന്നു. 

പ്രവാചക കാലത്തെയും ശേഷവുമുള്ള അറേബ്യൻ-നാടോടി ഔഷധങ്ങളും ചികിത്സാരീതികളും 'ത്വിബ്ബുന്നബവി' യിലേക്ക് ചിലരെങ്കിലും തങ്ങളുടെ ഗ്രന്ഥങ്ങളിൽ ചേർത്ത് വെച്ചിട്ടുണ്ടാവണം എന്നും വിശ്വസിക്കപ്പെടുന്നു.

## ചികിത്സാഘടകങ്ങളും രീതികളും
ചെടികൾക്കു പുറമേ പച്ചവെള്ളവും തേനും ഒട്ടകപ്പാലും, ഒട്ടക മൂത്രവും നബി ഔഷധങ്ങളായി ഉപയോഗിച്ചിരുന്നു. കൊമ്പുവെയ്ക്കുക തുടങ്ങിയ ചികിത്സാരീതികളും നബി അനുവദിച്ചു.

കേരളത്തിൽ ത്വിബ്ബുന്നബി ഓപ്പൺ യൂണിവേഴ്സിറ്റി എന്ന പേരിലുള്ള സ്ഥാപനം പ്രവാചകവൈദ്യത്തിൽ കോഴ്സുകൾ നടത്തുന്നുണ്ട്.

## അവലംബം

## കൂടുതൽ വായനയ്ക്ക്
* Ghaly, Mohammed, *Prophetic Medicine,* in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014, Vol. II, pp.&nbsp;502–506. 

## പുറം കണ്ണികൾ
*U.S. National Library of Medicine: Prophetic Medicine
*International Institute of Islamic Medicine 

വർഗ്ഗം:പ്രവാചക വൈദ്യം
വർഗ്ഗം:ഇസ്ലാമികം